Bwyd Americanaidd Cinio Llysieuol Bwyd BBQ Bwyd Llysieuol a Vegan Ryseitiau Tofu Llysieuol\nMae dull cyflym a hawdd ar gyfer gwneud tempa wedi'i bakio mewn barbeciw i'w ddefnyddio mewn brechdanau llysieuol , burritos, neu dim ond i fwynhau plaen gyda reis. Os ydych chi erioed wedi cael tofu pobi, gwyddoch y gall fod yn un o'r ffyrdd mwyaf blasus y gellir ei ddychmygu i fwynhau disodli cig, ac nid yw tempa yn wahanol. Yn union fel gwneud tofu wedi'u pobi, mae tempa'r pobi yn gymharol gyflym ac yn hawdd, ac mae angen ychydig o gynhwysion syml yn unig ac mae'n gwneud brig uchel neu bri braster isel neu fyrbryd sy'n hoffi pawb.\nMae'r rysáit syml hwn yn tofu mewn ychydig o saws barbeciw wedi'i ddenu allan. Oherwydd bod ychydig o flas wedi'i ychwanegu, heblaw am y saws barbeciw, mae hwn yn rysáit lle rydych am ddefnyddio saws barbeciw o ansawdd da (awgrym: darllenwch y rhestr cynhwysion ac os yw un o'r pethau cyntaf a restrir yn surop corn ffrwythau uchel, ei roi yn ôl ar y silff a dewis rhywbeth yn well!). Os ydych chi'n hoffi pethau ychydig yn gig, efallai yr hoffech chi hefyd ychwanegu dw r o fwg hylif i'r rysáit hwn, os oes gennych rywbeth wrth law.\nGweler hefyd: Ryseitiau mwy tymhorol\n1 pecyn / 8 ons tempeh\n2 llwy fwrdd o olew olewydd (neu olew llysiau)\n1/2 o saws barbeciw cwpan\nYn gyntaf, gwnewch y tempa mewn ychydig o ddŵr am 8-10 munud, yna draeniwch ar unwaith a chaniatáu i oeri. Gallwch hefyd ddefnyddio cawl llysiau ar gyfer hyn os yw'n well gennych, ac os oes gennych rywbeth wrth law.\nUnwaith y bydd wedi ei oeri'n llawn, trowch y temi yn hanner lled-doeth (fel bagel), yna mewn traeanau i greu chwe darn tymhorol, neu gallwch hefyd eu sleisio ychydig yn fwy (i mewn i bedwar darn yn unig) os byddwch byddwch yn defnyddio'ch tempe i wneud brechdanau.\nChwisgwch yr olew olewydd a'r saws soi ynghyd ac arllwyswch dros y temi mewn powlen bas bach. Caniatáu marinate am o leiaf 20 munud, a hyd at ddwy awr, gan droi yn achlysurol yn ôl yr angen er mwyn gwisgo'r tofu yn gyfartal. Hoffwn hefyd ddefnyddio bag zip-loc yn hytrach na bowlen bas ar gyfer y cam hwn.\nPan fyddwch chi'n barod i goginio'ch tofu, cynhesu'r popty i 375 gradd.\nLlinellwch sosban pobi gyda ffoil a throsglwyddo'r tempeh marinedig i sosban. Pobwch yn y ffwrn am ddeg munud, yna tynnwch y sosban o'r ffwrn.\nGan ddefnyddio clustiau, brwsio tempeh gyda saws barbeciw ar y ddwy ochr, yna dychwelyd i'r sosban. Dychwelwch temi i'r ffwrn am 10-15 munud arall, neu hyd nes y bydd y saws wedi pobi arno.\nRyseitiau hagan yn hawdd\nBeth yw'r Gwahaniaeth rhwng Coco a Cacao?\nWyau wedi'u Scrambled Gyda Rysáit Bremg\nNettles Stinging Sautéed\nMenyn Rosh Hashanah "Rhywbeth i Bawb"\nTop Pum Diod Sbaeneg ar gyfer Haf\nTatws Cribog Araf gyda Ham


Marwolaeth bachgen a oedd yn yfed dan oed - North Wales Live\nMarwolaeth bachgen a oedd yn yfed dan oed\nDdoe dyfarnwyd mewn cwest nad oedd yr heddlu ar fai am farwolaeth bachgen meddw a fu farw pan oedd heddwas yn rhedeg ar ei ôl.\n10:22, 19 MAY 2010\nDdoe dyfarnwyd mewn cwest nad oedd yr heddlu ar fai am farwolaeth bachgen meddw a fu farw pan oedd heddwas yn rhedeg ar ei ôl. Cafodd Sam Foulkes anafiadau marwol i'w ben pan redodd at dau gar ar Duke Street, Rhosllannerchrugog, ger Wrecsam.\nDyfarnodd y rheithgor, yn Y Fflint, nad oedd Mark Sayer, yr heddwas a redodd ar ôl y bachgen yn gwybod beth oedd am ddigwydd.\nDywedasant fod alcohol yn ffactor bwysig iawn yn marwolaeth y bachgen 15 oed a oedd yn bwy yn Glanrafon, Rhosllanerchrugog.\nClywodd y cwest fod pobl ifanc yn yfed yn beth cyffredin yn y pentrefi o gwmpas Wrecsam, a'r dyfanrniad oedd fod yr alcohol wedi amharu ar allu Sam i resymu pan redodd i ffwrdd, ac ni allai neb, gan gynnwys yr heddwas, ragweld y canlyniadau trasig.\nDywedodd yr heddwas yn y cwest ei fod eisiau mynd â Sam adref er mwyn ei ddiogelwch, oherwydd reodd mor feddw.\nRoedd Cwnstabl Sayer wedi bod yn siarad gyda Sam a ffrind iddo ym maes parcio Clwb Hafod ar Chwefror 15, 2008, a cheisiodd gael gafael ar Sam, ond rhedodd i ffwrdd.\nRhedodd y bachgen i ffwrdd a tharawodd yn erbyn dau gar wedi pu parcio ar Duke Street, a tharawodd ei ben ar y lôn, a bu farw yn ysbyty alder Hey yn Lerpwl pum diwrnod yn ddiweddarach.\nClwyodd y cwest fod yr heddlu dan bwysau gan arweinwyr cymunedol i daclo problem cynyddol gyda yfed dan oed, ac roedd pobl ifanc yn trefnu sesiynau yfed yn y pentrefi drwy'r rhyngrwyd a negeseuon testun. Weithiau bydd 60 o bobl ifanc yn meddwi, ac weithiau'n achosi problemau.\nArweiniodd hyn at Operation Beales, sef ymgyrch gan yr heddlu i gymryd alcohol oddi ar yfwyr dan oed, a'u danfod adref er mwyn lleddfu'r broblem.\nNid oedd unrhyw awgrym o gam ymddwyn ar noson y trasiedi, ac roedd Sam yn fachgen dymunol nad oedd wedi bod mewn trwbwl gyda'r heddlu cyn hynny.\nCyflwynodd y crwner John Hughes ei gydymdeimlad â'r teulu, ac ar ôl y cwest datganodd y Ditectif Uwcharolygydd Peter Challinor hefyd ei gydymdeimlad, ac ychwanegodd fod yr archwiliad trylwyr gan y Comisiwn Cwynion Annibynnol yr Heddlu wedi dod i'r canlyniad nad oedd yr heddlu ar fai.


Spencer County, Indiana - Wicipedia\nDubois County, Perry County, Warrick County, Hancock County, Daviess County\nSir yn nhalaith Indiana, Unol Daleithiau America yw Spencer County. Cafodd ei henwi ar ôl Spier Spencer. Sefydlwyd Spencer County, Indiana ym 1818 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Rockport, Indiana.\nMae ganddi arwynebedd o 1,039 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 1.17% . Yn ôl cyfrifiad y wlad, poblogaeth y sir yw: 20,944 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Dubois County, Perry County, Warrick County, Hancock County, Daviess County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn America/Chicago.\nMae gan y sir yma boblogaeth o tua 20,944 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nOhio Township 4842\nCarter Township 3228\nClay Township 2862\nSanta Claus 2481\nLuce Township 2389\nRockport, Indiana 2270\nHarrison Township 1936\nHammond Township 1579\nWedi dod o "https://cy.wikipedia.org/w/index.php?title=Spencer_County,_Indiana&oldid=11059281"\nNewidiwyd y dudalen hon ddiwethaf ar 6 Mehefin 2022, am 04:26.


Datblygu a rheoli cydberthnasau: 3.3 Y cyfnod pontio i'r ysgol uwchradd - OpenLearn - Open University - CYM-SCD-1\nMae'n gymharol gyffredin i blant boeni am y cyfnod pontio i'r ysgol uwchradd. Mae rhai plant yn mynd drwy'r cyfnod pontio hwn 'ar eu pen eu hunain' heb help eu ffrindiau na'u rhieni. Gall plant boeni ynghylch yr hyn y mae mynd i'r ysgol uwchradd yn ei olygu. Byddant yn meddwl a fydd y gwaith ysgol yn llawer anoddach a ph'un a fyddant yn gallu ymdopi. Mae'n bwysig i'r ysgolion a'r athrawon gydnabod y pryderon hyn a helpu'r plant cyn ac ar ôl y cyfnod pontio.\nBydd llawer o ysgolion uwchradd yn cynnwys gweithgareddau chwaraeon a gweithgareddau cymdeithasol yn ystod yr wythnosau cynnar pan fydd disgyblion newydd yn ymuno a bydd llawer o blant yn cael budd o hyn. Pan fyddant wedi setlo, bydd plant blwyddyn 7 yn eithaf hoff o gael eu trin yn fwy fel oedolyn ac yn llai fel plentyn yn amgylchedd yr ysgol uwchradd. Mae'n ymddangos bod cymorth gan rieni/gofalwyr, disgyblion eraill, athrawon a rhaglen o weithgareddau cymdeithasol benodedig yn ffactorau allweddol ar gyfer cyfnod pontio llwyddiannus.\nMae'n ymddangos bod y rolau a chwaraeir gan oedolion a chyfoedion yn ddylanwadol o ran creu cyfnod pontio llwyddiannus. Yn gynharach yn yr adran hon, cawsoch eich cyflwyno i syniadau Lev Vygotsky a ymchwiliodd i bwysigrwydd rhyngweithio neu gymorth cymdeithasol gyda rhieni neu ofalwyr ac aeth ymlaen i ddisgrifio hyn o fewn lluniadaeth gymdeithasol neu ddamcaniaeth gymdeithasol-ddiwylliannol.\nMae lluniadaeth gymdeithasol neu ddamcaniaeth gymdeithasol-ddiwylliannol yn rhoi pwyslais sylweddol ar sut mae'r diwylliant rydym yn byw ynddo a'r bobl rydym yn rhyngweithio â nhw (ein hamgylchedd) yn dylanwadu ar sut rydym yn dysgu, yn ymddwyn ac yn addasu i sefyllfaoedd newydd. Barn Vygotsky oedd bod plant yn ymgysylltu'n weithredol â'u hamgylchedd eu hunain a thrwy hynny yn dysgu sut i addasu i sefyllfaoedd newydd.\nDisgrifiodd Vogler et al. (2008) sut y gellir deall cyfnodau pontio fel eiliadau allweddol ym mhroses dysgu cymdeithasol-ddiwylliannol lle mae plant yn newid eu hymddygiad yn ôl dealltwriaeth newydd sy'n cael ei meithrin drwy ryngweithio cymdeithasol â'u hamgylchedd. Yr hyn sy'n bwysig yma yw'r mater allweddol o sicrhau bod plant yn ymgysylltu neu'n rhyngweithio â'i gilydd. Drwy wneud hynny, mae'n awgrymu proses ddwyffordd a'r ffaith bod plant yn barod i addasu i'r sefyllfa newydd.\nMae paratoi plant i fod yn barod ar gyfer hyn yn rôl bwysig i ysgolion yn ogystal â rhieni. Mae'r rhan fwyaf o blant yn ymgymryd â'r broses bontio hon yn llwyddiannus. Ond beth sy'n digwydd i blant swil ac amharod iawn, a'r rhai y mae'r ysgol yn newydd iddynt, yn ogystal â'r diwylliant lle y cynhelir yr addysg?\nMae symud i'r ysgol uwchradd yn golygu nifer o newidiadau i bob plentyn a, heb os, gall y cyfnod pontio hwn fod yn llawn straen i blant a'u rhieni. O safbwynt plentyn, gall symud o'r ysgol gynradd olygu colli grwpiau o ffrindiau, canfod eu ffordd o amgylch ysgol mwy o faint a'r ffaith nad hwy yw'r hynaf yn eu hysgol mwyach.\nI'r rhan fwyaf o blant, ar ôl treulio dwy i dair wythnos yn eu hamgylchedd newydd, byddant yn setlo'n well ac yn fwy hyderus ynghylch bywyd mewn ysgol uwchradd. I rai plant, gall gymryd dau i dri thymor neu hwy iddynt setlo mewn ysgol uwchradd!\nFelly beth sy'n wahanol am ysgol uwchradd a pha anawsterau all godi yn ystod y cyfnod pontio o'r ysgol gynradd i'r ysgol uwchradd? Mae Tabl 2 yn nodi rhai o'r prif wahaniaethau rhwng yr ysgol gynradd a'r ysgol uwchradd a pham y gall y cyfnod pontio hwn fod yn anodd i rai plant.\nTabl 2 Gwahaniaethau ac anawsterau yn y cyfnod pontio rhwng yr ysgol gynradd a'r ysgol uwchradd\nGwahaniaethau rhwng yr ysgol gynradd a'r ysgol uwchradd\nAnawsterau yn y cyfnod pontio rhwng yr ysgol gynradd a'r ysgol uwchradd\nAthrawon pwnc benodol yn lle athrawon dosbarth Dysgu llawer o enwau athrawon, eu disgwyliadau a'u dulliau addysgu\nY disgyblion yn defnyddio locer yn lle cael desg Llai o oruchwylio disgyblion amser egwyl gan athrawon\nTeithio'n annibynnol i'r ysgol Canfod eu ffordd o amgylch ysgol fwy o lawer\nAr ôl edrych ar Dabl 2, ceisiwch feddwl am fwy o wahaniaethau ac anawsterau. Gallech ddefnyddio eich profiad eich hun o symud i'r ysgol uwchradd neu brofiad eich mab neu ferch neu berthynas arall.\nGwnewch nodiadau cyn darllen ein sylwadau.\nNid yw pob plentyn yn symud ar yr un pryd i ysgolion uwchradd. Mae rhai awdurdodau lleol yn gweithredu system ysgol ganol y mae plant yn ei mynychu yn 10 oed, ond gall y cyfnod pontio o'r ysgol gynradd fod yn llawn straen i blant, ni waeth sut y caiff yr ysgolion eu rheoli o fewn awdurdodau lleol.\nBydd plant sydd wedi arfer â bod ymysg yr hynaf yn eu hysgol gynradd bellach yn 'bysgod bach mewn pwll mawr'. Mae gorfod cofio mynd â llyfrau i wersi a chyflwyno gwaith cartref, efallai ar silffoedd wrth ymyl yr ystafell staff, i gyd yn bethau y mae'n rhaid i newydd-ddyfodiaid i ysgol uwchradd ddysgu dod i arfer â nhw. Efallai y byddant yn cael eu rhoi mewn dosbarthiadau wedi'u 'ffrydio' neu eu 'setio' ac felly ni fydd ganddynt yr un grŵp o ffrindiau dosbarth bob amser. Ac mae cwrdd â disgybl chweched dosbarth tal, aeddfed a all fod yn swyddog dosbarth arnynt yn golygu dod i delerau â'u 'lle' yn eu hamgylchedd newydd.\nBydd y rhan fwyaf o gyfnodau pontio yn mynd rhagddynt yn ddisylw ond gall rhai effeithio'n sylweddol ar fywydau plant ac oedolion. Mae'r adran hon wedi diffinio tri math o gyfnod pontio ac wedi ystyried cyfnod pontio fertigol yn benodol. Mae wedi edrych ar y ffordd orau o gefnogi cyfnodau pontio plant o'r cartref i'r ysgol a rhwng ysgolion ac wedi nodi ffactorau allweddol. Mae wedi lleoli'r broses o symud o ysgol gynradd i ysgol uwchradd o fewn cyd-destun cymdeithasol-ddiwylliannol drwy gydnabod dylanwad rhieni, gofalwyr ac unigolion arwyddocaol eraill, fel cynorthwywyr addysgu, ar allu plentyn i ymdopi â newid. Mae'r cyfnod pontio o blentyndod i fod yn oedolyn yn un y mae pob un ohonom yn ei wynebu a gellir cysylltu blynyddoedd glaslencyndod â chyfnodau pontio eraill i waith, coleg neu brifysgol.\nBlaenorol 3.2 O'r ysgol gynradd i'r ysgol uwchradd\nNesaf Yr hyn rydych wedi'i ddysgu yn yr adran hon


Harbwr Porth Clais | National Trust\nHarbwr Porth Clais\nPorthladd masnachu oedd Harbwr Porth Clais ‘slawer dydd. Ymddiriedolaeth Genedlaethol / Joe Cornish\nHarbwr bach pert ar bwynt de-orllewinol Penrhyn Dewi yw Porth Clais. ‘Slawer dydd fe fu’n borthladd masnachu, yn ferw o ddiwydiant; nawr mae’n fan poblogaidd i gaiacio a hwylio llongau bach, ac am ei lwybrau arfordirol gogoneddus.\nAdeiladwyd yr harbwr ei hun yn y 12ed ganrif i wasanaethu dinas Tyddewi, a daeth yn borthladd prysur, gyda llongau yn mewnforio ac allforio nwyddau i gymunedau’r arfordir. Roedd pren, grawn, calchfaen a glo ymhlith y nwyddau a fasnachwyd, y ddau olaf ar gyfer yr odynnau a’r gweithfeydd nwy gerllaw.\nGallwch weld yr odynnau calch o bobtu’r harbwr o hyd, ond unig ôl y gweithfeydd nwy nawr yw’r hen stafell bwmpio sy’n gartref i’n ciosg lluniaeth.\nLlwybrau’r arfordir, dringo, dala crancod a caiacio\nAr ôl darganfod hanes diwydiannol Porth Clais, gwnewch y mwyaf o’i leoliad ar lan y môr. Gwisgwch eich ʼsgidie cerdded a mwynhewch ein llwybr cylch o gwmpas Penrhyn Treginnis, neu ymlwybrwch yn braf ar hyd glan y don.\nBydd y plantos wrth eu bodd yn ymuno yn ein sesiynau dala crancod ar wal yr harbwr – mae rhain yn digwydd drwy gydol gwyliau’r haf. Neu, anelwch am y môr ac ewch i gaiacio gyda un o’r trefnwyr gweithgareddau lleol.\nMae’r slabiau creigiog i’r dwyrain o geg yr harbwr yn wych hefyd ar gyfer grwpiau dringo a menter awyr agored.\nPethau na wyddech chi efallai am Borth Clais\nDaeth yr Ymddiriedolaeth Genedlaethol yn berchnogion ar yr harbwr a’r tir yn 1940.\nMae maes parcio’r Ymddiriedolaeth Genedlaethol ar safle’r gweithfeydd nwy gynt, a ddymchwelwyd yn niwedd y 1960’au.\nMae cofnod cyntaf o fasnachu o Borth Clais i’w weld mewn cyfrif o waith adeiladu yn 1385 yng Nghadeirlan Tyddewi.\nCredir i hen wal yr harbwr gael ei chodi gan y Rhufeiniaid.\nMae’n debyg i galch o Borth Clais gael ei ddefnyddio wrth amaethu, er mwyn niwtraleiddio pridd asidig a chynyddu twf cnydau.\nDiscover more at St David's Peninsula\nCiosg Porth Clais\nOs byddwch yn ymweld â Harbwr Porth Clais, galwch heibio i’r ciosg ar y safle am damaid i’w fwyta. Mae’r fwydlen o fwyd ysgafn yn cynnwys diodydd poeth, hufen iâ lleol, cacennau cartref, cawliau, stiw, brechdanau wedi’u tostio a phrydau bach tymhorol.\nGwreiddiau Celtaidd a nawddsant Cymru\nMae Tyddewi yn gartref i stôr o hanes. Dysgwch fwy am wreiddiau Celtaidd y ddinas, ei phererindodau a’i nawddsant\nAdar môr ar Benrhyn Dewi\nMae gwylio adar ar hyd arfordir Tyddewi yn hanfodol; cewch weld adar fel huganod, brain coesgoch a hebogiaid tramor yn esgyn fry i’r awyr.


Merched dylanwadol y byd pop - BBC Cymru Fyw\nMerched dylanwadol y byd pop\n8 Ionawr 2015\nMae'r gantores Casi Wyn ymhlith ein hartistiad mwyaf poblogaidd ac mae hi wedi camu i'r gorffennol i ddysgu rhagor am ddylanwad merched eraill dros y degawdau ar y sîn roc a phop Cymraeg.\nBydd Casi yn cyflwyno cyfres newydd, Merched Mewn Pop ar C2 BBC Radio Cymru. Mi fuodd hi'n sôn mwy am eu cyfraniad ar raglen Lisa Gwilym:\nBeth fyddi di'n ei drafod yn y gyfres?\nMi fydd 'na chwe rhaglen a mi fyddan ni'n mynd drwy'r degawdau. Yn y rhaglen gynta' mi fydda i'n siarad efo grwpiau Y Diliau a'r Pelydrau, grwpiau nad oeddwn i'n gyfarwydd â nhw o gwbl a finnau'n 22.\nWrth bori drwy'r archifau 'dach chi'n dod o hyd i berlau o ganeuon Cymraeg gwych, safonol a gwreiddiol ac ella ein bo' ni'n anghofio am y merched sydd wedi cyfrannu gymaint.\nMae Tammy Jones yn un arall, yn wreiddiol o Dalybont ger Bangor, ond aeth i rif pump yn y siartiau Prydeinig efo cover o un o ganeuon Frank Sinatra 'Let Me Try Again'.\nDisgrifiad o’r llun, Mi wnaeth Tammy Jones argraff y tu hwnt i'r sîn roc a phop Cymraeg\nMi fydda i hefyd yn nes 'mlaen yn y gyfres yn siarad efo artistiaid fel Heather Jones a Caryl Parry Jones oedd yn amlwg iawn yn y degawdau canlynol. Dwi'n holi artistiaid cyfoes hefyd fel Gwenno, Lisa Jên, Kizzy Crawford a Georgia Ruth.\nYn ogystal ag astudio datblygiad y gerddoriaeth ar hyd y blynyddoedd mae'n gyfle i werthfawrogi be' mae merched wedi ei gyfrannu i ddiwylliant Cymru.\nDwi'n deall dy fod di wedi cael sioc ar ôl clywed sut oedd rhai o'r merched yma'n cael eu trin?\nDo. Mae Heather Jones, er enghraifft, yn dweud pan drodd hi i ganu mwy o ganeuon roc bod 'na ddynion yn dod ati a dweud am ei dillad "di hwnna ddim cweit yn dy siwtio di, be' am wisgo'r ffrogiau Laura Ashley 'na roeddet ti'n arfer eu gwisgo?".\nMae pethau wedi gwella'n aruthrol erbyn heddiw. Ma 'na dipyn mwy o gydraddoldeb yn enwedig yn y diwydiant cerddoriaeth. Mi oedd hi'n anodd iawn i ferched yn ystod y cyfnod cynnar yma dwi'n ei drafod yn y gyfres.\nDisgrifiad o’r llun, Mae Heather Jones yn dal i ganu er gwaetha' agwedd rhai dynion tuag ati hi yn y 70au\nFel cantores dy hun, pa mor ddiolchgar wyt ti o gyfraniad y merched yma?\nO'n i'n siarad efo Meinir Ffransis oedd yn aelod o grwpiau Y Nhw ac Y Chwyldro. Na'th hi gymaint dros ymgyrchoedd iaith ar ffurf cerddoriaeth gyfoes. O'n i'n diolch nid yn unig am ei cherddoriaeth hi ond am beth mae hi wedi ei wneud dros ddiwylliant cyfoes yng Nghymru. Mae o'n gic yn y pen ôl i ni 'chydig bach i greu 'chydig mwy ac i gyfrannu mwy a sicrhau bod y llinach yn parhau.\nPa mor iach ydi'r sîn erbyn hyn o ran cyfleoedd sydd ar gael i ferched?\nMae hi'n iach iawn, iawn o ystyried nad oes 'na unrhyw fath o bres i'w wneud. Mae pawb yn ei 'neud o am y rhesymau cywir, achos eu bod nhw eisiau creu cerddoriaeth dda.\nOnd dwi'n meddwl ei bod hi'n amser i Lundain agor ei ddrysau ac i sylwi be' sy'n digwydd o'n cwmpas ni. Mae 'na gerddoriaeth dda yn cael ei gwneud y tu hwnt i Hackney a llefydd tebyg. Mae 'na gerddoriaeth ofnadwy o ddifyr yn cael ei chreu yng Nghaerdydd ac ar draws Cymru. Amdani!\nCasi Wyn: Merched Mewn Pop, C2 BBC Radio Cymru, Nos Iau Ionawr 8, 21:00\nDisgrifiad o’r llun, Mae dylanwad merched ar y sîn roc Gymraeg yn ddiogel yn nwylo artistiaid ifanc fel Kizzy Crawford


Salmau 2 BWM - Paham y terfysga y cenhedloedd, ac y - Bible Gateway\nSalmau 1Salmau 3\nSalmau 2 Beibl William Morgan (BWM)\n2 Paham y terfysga y cenhedloedd, ac y myfyria y bobloedd beth ofer? 2 Y mae brenhinoedd y ddaear yn ymosod, a’r penaethiaid yn ymgynghori ynghyd, yn erbyn yr Arglwydd, ac yn erbyn ei Grist ef, gan ddywedyd, 3 Drylliwn eu rhwymau hwy, a thaflwn eu rheffynnau oddi wrthym. 4 Yr hwn sydd yn preswylio yn y nefoedd a chwardd: yr Arglwydd a’u gwatwar hwynt. 5 Yna y llefara efe wrthynt yn ei lid, ac yn ei ddicllonrwydd y dychryna efe hwynt. 6 Minnau a osodais fy Mrenin ar Seion fy mynydd sanctaidd. 7 Mynegaf y ddeddf: dywedodd yr Arglwydd wrthyf, Fy Mab ydwyt ti; myfi heddiw a’th genhedlais. 8 Gofyn i mi, a rhoddaf y cenhedloedd yn etifeddiaeth i ti, a therfynau y ddaear i’th feddiant. 9 Drylli hwynt â gwialen haearn; maluri hwynt fel llestr pridd. 10 Gan hynny yr awr hon, frenhinoedd, byddwch synhwyrol: barnwyr y ddaear, cymerwch ddysg. 11 Gwasanaethwch yr Arglwydd mewn ofn, ac ymlawenhewch mewn dychryn. 12 Cusenwch y Mab, rhag iddo ddigio, a’ch difetha chwi o’r ffordd, pan gyneuo ei lid ef ond ychydig. Gwyn eu byd pawb a ymddiriedant ynddo ef.


Edrych ymlaen Mae Llywodraeth Cymru yn bwriadu diwygio'r system ar gyfer cefnogi plant a phobl ifanc sydd ag anghenion dysgu ychwanegol. Mae wedi bod yn gweithio gyda gweithwyr proffesiynol, rhieni, ysgolion a phobl ifanc, i gytuno ar system well. Mae angen newid y gyfraith a newid y Côd Ymarfer i gyflawni hyn. Bwriedir gwneud hyn yn ystod 2015.\nGall rhieni a phlant, ysgolion a gweithwyr proffesiynol eraill ofyn am gael asesiad statudol o anghenion plentyn. Proses gyfreithiol yw hon sy'n cynnwys sawl cam y mae pob un ohonynt:\nMae'r Panel Cynhwysiad, sy'n cynnwys y penaethiaid ysgolion, Cydgysylltwyr Anghenion Addysgol Arbennig, Swyddogion Cynhwysiad, Seicolegydd Addysg a Phlant, a'r Gweithiwr Cymorth i Deuluoedd, yn cwrdd yn wythnosol. Y Panel Cynhwysiad sy'n penderfynu a oes angen cynnal asesiad statudol. Ar ôl i asesiad statudol gael ei wneud, hefyd mae'r Panel Cynhwysiad yn penderfynu a oes angen Datganiad o Anghenion Addysgol Arbennig ar y plentyn neu'r person ifanc.


Y gwahaniaeth rhwng diwygiadau o "Cadafael ap Cynfeddw" - Wicipedia\nY gwahaniaeth rhwng diwygiadau o "Cadafael ap Cynfeddw"\nCadafael ap Cynfeddw (golygu)\nDiwygiad 01:39, 8 Tachwedd 2014\nLleihawyd o 133 beit , 6 blynedd yn ôl\nDiwygiad 00:36, 11 Hydref 2013 (golygu)\nDiwygiad 01:39, 8 Tachwedd 2014 (golygu) (dadwneud)\nPan laddwyd [[Cadwallon ap Cadfan]]. brenin Gwynedd, yn 634, cipiwyd y deyrnas gan Cadafael ap Cynfeddw. Yr oedd gan Gadwallon fab, [[Cadwaladr ap Cadwallon]], ond yr oedd yn dal yn blentyn. Mae'n ymddangos nad oedd Cadafael yn aelod o'r teulu brenhinol, a gellir casglu iddo gipio'r orsedd trwy rym.<ref name="John Edward Lloyd 1911">John Edward Lloyd (1911) A history of Wales from the earliest times to the Edwardian conquest (Longmans, Green & Co.).</ref>\nGwnaeth gynghrair gyda [[Mercia]] ac ymladdodd ochr yn ochr a [[Penda]] brenin Mercia yn erbyn [[Northumbria]]. Pan ymosododd Penda ar Northumbria yn [], yr oedd Cadafael a'i fyddin gydag ef. Gorchfygwyd byddin Penda gan Oswy ym [[Brwydr Winwaed|Mrwydr Winwaed]]. Yr oedd Cadafael a'i fyddin wedi troi am adref y noson cynt, ac ni chymerasant ran yn yr ymladd. Mae'n ansicr a oedd Cadafael yn fwriadol yn dymuno osgoi ymladd ynteu nad oedd yn gwybod fod byddin Oswy yn y cyffiniau. Beth bynnag yr eglurhad, enillodd yr enw sarhaus "Cadomedd", hynny yw "gwrthodwr brwydr".<ref> name="John Edward Lloyd (1911) A history of Wales from the earliest times to the Edwardian conquest (Longmans, Green & Co.).<"/ref>\nMae'n debyg na fu Cadafael yn frenin Gwynedd yn hir ar ôl y digwyddiad yma, ond nid oes gwybodaeth beth ddigwyddodd iddo. Rywbryd yn y blynyddoedd nesaf daeth Cadwaladr ap Cadwallon yn frenin.<ref> name="John Edward Lloyd (1911) A history of Wales from the earliest times to the Edwardian conquest (Longmans, Green & Co.).<"/ref>\nWedi dod o "https://cy.wikipedia.org/wiki/Arbennig:MobileDiff/1650634"


“Nadolig trist” wrth i Indonesia gofio’r tswnami – Golwg360\n25 Rhagfyr 2018 am 08:47\n“Nadolig trist” sydd wedi cael ei nodi yn rhai o’r ardaloedd yn Indonesia lle trawodd tswnami ynghynt yn y mis.\nYn ôl offeiriad yn un o’r ardaloedd a ddioddefodd fwya’, Carita, doedd dim caneuon llawen yn eu gwasanaeth Nadolig eleni.\nErbyn hyn, mae nifer y meirwon yn y trychineb wedi codi i 420 o bobol, gydag o leia’ 128 arall ar goll o hyd a 1400 wedi eu hanafu.\nYn ôl adroddiadau lleol, mae llawer o bobol wedi gadael yr ardaloedd glan môr yn ynys Java ac Ynysoedd Sumatra er mwyn mynd i’r brifddinas, Jakarta.\nY gred yw fod y tswnami wedi ei achosi wrth i ran o losgfynydd Karakatau ddymchwel.


6 ymarfer hawdd i leisio'n well | Adnoddau Hunangymorth\nMaria Jose Roldan | | Adnoddau\nMae lleisio'n dda yn hanfodol ar gyfer unrhyw faes o fywydau pobl. Y ddau yn y staff i allu siarad yn gywir a'u bod yn eich deall chi ac yn y gweithiwr proffesiynol, i allu cael areithyddiaeth lwyddiannus. Felly, Er mwyn gwneud pethau'n hawdd i chi, rydyn ni'n mynd i esbonio rhai ymarferion i'ch helpu chi i leisio'n well.\nYn y modd hwn, ac o'ch cartref eich hun, gallwch gyflawni'r ymarferion hyn fel eich bod, gydag ymarfer a dyfalbarhad, yn sylweddoli nad oes rhaid i leisio fod yn broblem i chi bellach. Sylwch ar yr ymarferion hyn a gwnewch y rhai rydych chi'n teimlo'n fwyaf cyfforddus â nhw. Gallwch hyd yn oed ymarfer un diwrnod, diwrnod arall ... Ac yn olaf cael lleisiad hyfryd!\n1 Pwysigrwydd lleisio'n well\n2 Lleisio'n Well Gyda'r Ymarferion Hawdd hyn\n2.1 Mae eich anadlu yn allweddol\n2.2 Gemau anadlu\n2.3 Siaradwch o flaen drych\n2.4 Cofnodwch eich hun yn siarad\n2.5 Rhowch bensil yn eich ceg i leisio'n well!\n2.6 Gymnasteg ar gyfer cyhyrau'r gwefusau a'r tafod\nPwysigrwydd lleisio'n well\nCyn egluro'r ymarferion i chi ddysgu lleisio'n well, rydyn ni'n mynd i esbonio pam ei bod mor bwysig ei wneud yn gywir. Nid yn unig y mae'n angenrheidiol os ydych chi'n ganwr, mae lleisio'n dda bob amser yn angenrheidiol, felly gall eraill eich deall pryd bynnag y byddwch chi'n siarad, canu neu ddweud unrhyw beth!\nMae lleisio da yn ymwneud â mynegi'r geiriau rydych chi'n eu dweud yn glir. Mae'n bwysig i unrhyw un, waeth beth fo'u hoedran neu beth maen nhw'n ei wneud. Pan fydd gennych leisiad da byddwch yn teimlo'n gysur mawr wrth siarad, Byddwch chi'n teimlo bod pawb yn eich deall chi'n dda oherwydd bod y geiriau'n dod allan ar eu pennau eu hunain. Mae i deimlo hud penodol yn eich ynganiad sy'n caniatáu ichi gael areithyddiaeth dda, neu yn achos eich bod chi'n ganwr, byddwch chi'n teimlo sut mae'r caneuon bellach yn swnio'n well na phan wnaethoch chi geisio eu canu o'r blaen.\nPan fyddwch chi'n gwybod sut i leisio'n well, byddwch hefyd yn sylweddoli y bydd y bobl o'ch cwmpas yn gwrando arnoch chi gyda mwy o ddiddordeb. Os ydyn nhw'n eich deall chi'n dda, byddan nhw'n fwy chwilfrydig a byddant yn talu mwy o sylw i bopeth rydych chi'n ei ddweud (neu'n canu).\nLleisio'n Well Gyda'r Ymarferion Hawdd hyn\nUnwaith y bydd hyn yn hysbys, rydyn ni'n mynd i egluro rhai ymarferion i wella'ch lleisio ac y bydd hyn o hyn ymlaen pan fyddwch chi'n siarad yn cael eich deall yn berffaith. Wrth gwrs, a ydych chi'n cofio hynny mae ymarfer beunyddiol yn hanfodol i sicrhau canlyniadau da.\nMae eich anadlu yn allweddol\nMae eich anadlu yn allweddol yn y broses gyfan, dyna pam ei bod yn bwysig eich bod yn rheoli eich anadliadau a'ch exhalations oherwydd bydd yn gwella'ch araith yn gyflym. Mae angen i chi anadlu'n ofalus yn gyntaf. I wneud hyn, gorweddwch i lawr ar y gwely a rhowch un llaw ar eich brest a'r llall ar eich abdomen.\nAnadlwch yn ddwfn gan fod yn ymwybodol o bob anadlu ac anadlu allan. Sylwch ar sut mae'ch bol a'ch brest yn codi ac yn cwympo bob tro. Yn y modd hwn, trwy fod yn ymwybodol o'r anadl, ar hyn o bryd byddwch chi'n gallu ei wneud yn gywir.\nGan ystyried y pwynt blaenorol, mae'n bwysig eich bod chi'n chwarae rhai gemau bob dydd technegau anadlu sy'n syml ac a fydd yn eich helpu'n fawr i wella'ch lleisio. Gall rhai o'r gemau hyn fod:\nGwneud synau chwibanu gwahanol\nGwnewch synau gwahanol gyda harmonica neu chwiban\nWrth gwrs, ym mhob un o'r gemau hyn, rhaid i chi fod yn ymwybodol o'r symudiadau y mae'r aer yn eu gwneud wrth iddo fynd i mewn a gadael eich corff. Cofiwch mai'r hyn sydd bwysicaf ym mhob achos yw eich bod chi'n dod yn ymwybodol o'ch anadlu.\nSiaradwch o flaen drych\nYmarfer da yw siarad wrth edrych yn y drych. Gwnewch sain ac yna ei ailadrodd sawl gwaith. Gallwch hyd yn oed ofyn i rywun eich helpu i wneud yr ymarfer hwn. Gallwch ofyn i rywun ynganu gair yr ydych chi fel arfer yn ei chael hi'n anodd ei ddweud yn dda ac yna, wrth edrych arnoch chi'ch hun yn y drych, ceisiwch ei ailadrodd yn gywir. Gorliwio symudiadau'r geg Er mwyn i chi ddod i arfer â symud cymalau y geg yn y ffordd iawn.\nCofnodwch eich hun yn siarad\nCofnodwch eich hun yn siarad unrhyw bwnc sydd o ddiddordeb i chi, cynhadledd y mae'n rhaid i chi ei gwneud, deialog rydych chi am ei chael gyda rhywun, prawf ar gyfer cyfweliad swydd, beth bynnag rydych chi ei eisiau. Nad yw'n para mwy na 3 munud.\nY syniad yw eich bod chi'n recordio'ch hun yn siarad yn normal fel y byddech chi fel arfer. Yna gwrandewch ar y sain a cheisiwch wella'ch lleisio ac osgoi'r llenwyr posib sydd wedi dod allan yn yr araith.\nYna ail-recordio'ch hun yn siarad yr un araith, gan geisio ynganu yn well a gorliwio'r lleisio. Gwrandewch ar y sain eto. Yn olaf, bydd yn rhaid i chi recordio'r araith un tro olaf, gan siarad a cheisio lleisio mewn ffordd arferol. Felly gallwch weld y gwahaniaethau rhwng y sain gyntaf a'r ail. I wneud yr ymarfer yn haws, gallwch ddarllen testun ar hap nad yw'n para mwy na thri munud i wneud y recordiadau.\nRhowch bensil yn eich ceg i leisio'n well!\nMae'n ymddangos yn jôc, ond nid yw. Mae'n ymarfer syml iawn ond hynod effeithiol. Mae'n rhaid i chi gymryd pensil a'i roi yn eich ceg, gan glymu'ch dannedd a pheidio â gadael iddo ddisgyn. Ar ôl i chi ei gael yn y sefyllfa ddoniol hon, siaradwch ac adrodd cerdd, twister tafod, jôc neu beth bynnag rydych chi ei eisiau. Mae'n ymdrech ychwanegol y mae'n rhaid i gyhyrau eich ceg ei wneud i geisio ynganu yn dda, rhywbeth a fydd yn eich gwasanaethu yn y dyfodol gydag ymarfer a dyfalbarhad. Bydd eich cymal yn gwella'n sylweddol.\nGymnasteg ar gyfer cyhyrau'r gwefusau a'r tafod\nMae ymarferion ar gyfer cyhyrau'r gwefusau a'r tafod yn eithaf hwyl Ac os ydych chi'n sefyll o flaen y drych efallai y bydd gennych chi chwerthin hyd yn oed a fydd yn bywiogi'ch diwrnod. Mae'r gymnasteg hon yn cynnwys:\nGludwch eich tafod i'r eithaf\nCeisiwch gyffwrdd â'r trwyn â'r tafod\nGludwch eich tafod allan a'i symud o ochr i ochr\nGwnewch fasged gyda'ch tafod\nRholiwch eich tafod a byddwn yn ymlacio\nTaflwch cusanau yn yr awyr\nChwibanwch â'ch gwefusau yn unig\nGwneud mynegiadau gorliwiedig o emosiynau gyda'r wyneb\nAgorwch eich ceg lawer a cheisiwch siarad â'ch ceg yn llydan agored\nMaen nhw'n ymddangos fel ymarferion nonsens, ond realiti sgïo os byddwch chi'n eu gwneud yn rheolaidd byddwch chi'n gallu dweud y gwahaniaeth a byddwch chi'n gweld hynny fesul tipyn, byddwch chi'n dechrau lleisio'n llawer gwell a bydd eich geiriau'n cael eu deall yn well. Gyda'r ymarfer recordio byddwch yn sylwi ar y gwahaniaeth os byddwch chi'n arbed recordio'r dyddiau cyntaf ac rydych chi'n ei wneud eto fisoedd yn ddiweddarach. Ond cofiwch, er mwyn lleisio'n well, mae'n rhaid i chi fod yn gyson a gwneud yr ymarferion bob dydd.\nLlwybr llawn i'r erthygl: Adnoddau hunangymorth » Adnoddau » 6 ymarfer hawdd i leisio'n well


Senedd Fyw: 6 Tachwedd 2019 - Newyddion\nSenedd Fyw: 6 Tachwedd 2019\nACau yn ymateb i ymddiswyddiad Ysgrifennydd Cymru, Alun Cairns.\nDadl ar Orchymyn Deddf Llywodraeth Cymru 2006 (Diwygio) 2019 - Gorchymyn Adran 109 yn ymwneud â Swyddogion Cofrestru Etholiadol\nDadl Fer: Cofio a pharchu: pam y dylem ddiogelu cofebion rhyfel yng Nghymru.\nCyhoeddwyd am 18:18 6 Tach 201918:18 6 Tach 2019\nBydd Senedd Fyw yn dychwelyd ddydd Mawrth ar 12 Tachwedd.\nCyhoeddwyd am 18:00 6 Tach 201918:00 6 Tach 2019\nPam y dylem ddiogelu cofebion rhyfel yng Nghymru?\nY pwnc y mae Paul Davies (Preseli Sir Benfro) wedi'i ddewis ar gyfer y ddadl fer yw 'Cofio a pharchu: pam y dylem ddiogelu cofebion rhyfel yng Nghymru'.\nDywed mai'r ffordd orau o anrhydeddu ein cyn-filwyr yw gosod dyletswydd statudol ar awdurdodau lleol i amddiffyn y safleoedd.\nCyhoeddwyd am 17:55 6 Tach 201917:55 6 Tach 2019\n'Angen gwerthfawrogi gweithlu'r GIG'\nMae gwelliant Llywodraeth Cymru am ddileu cynnig Plaid Cymru a chynnig bod Cynulliad Cenedlaethol Cymru:\nCyhoeddwyd am 17:50 6 Tach 201917:50 6 Tach 2019\n'Ni ddylid osgoi Deddf Lefelau Staff Nyrsio (Cymru) 2016 drwy ailddosbarthu patrymau gwaith'\nMae Mandy Jones o Blaid Brexit yn galw ymhellach ar Lywodraeth Cymru i sicrhau nad yw Bwrdd Iechyd Prifysgol Betsi Cadwaladr a byrddau iechyd eraill ledled Cymru yn ceisio osgoi Deddf Lefelau Staff Nyrsio (Cymru) 2016 drwy ailddosbarthu patrymau gwaith.\nCyhoeddwyd am 17:47 6 Tach 201917:47 6 Tach 2019\nCynnydd yn y diwrnodau a gollir oherwydd straen\nDywed Mark Isherwood ar ran y Ceidwadwyr ei fod yn gresynu ymhellach bod nifer y diwrnodau gwaith a gollir oherwydd straen a materion yn ymwneud ag iechyd meddwl o fewn y bwrdd iechyd wedi cynyddu 20 y cant ers 2014.\nCyhoeddwyd am 17:41 6 Tach 201917:41 6 Tach 2019\nTro pedol ar newid patrwm gwaith nyrsys\nAil bwnc trafodaeth Plaid Cymru yw rotas newydd Bwrdd Iechyd Prifysgol Betsi Cadwaladr.\nOnd wrth gyflwyno'r pwnc nododd Llyr Gruffydd ei bod hi'n rhyddhad bod bwrdd iechyd y gogledd wedi rhoi'r gorau i'w cynlluniau i newid patrwm shifftiau nyrsys.\nCyn y tro pedol roedd Plaid Cymru yn cynnig bod y cynulliad:\nCyhoeddwyd am 17:38 6 Tach 201917:38 6 Tach 2019\nYsgrifennydd Gwladol Cymru, Alun Cairns, wedi ymddiswyddo yn sgil ffrae dros yr hyn oedd yn ei wybod am ran cyn-gydweithiwr mewn dymchwel achos llys.\nCyhoeddwyd am 17:22 6 Tach 201917:22 6 Tach 2019\nMae gwelliant Llywodraeth Cymru, a gyflwynir gan y gweinidog iechyd, am ddileu cynnig Plaid Cymru yn ei gyfanrwydd ac yn cynnig bod Cynulliad Cenedlaethol Cymru:\nCyhoeddwyd am 17:12 6 Tach 201917:12 6 Tach 2019\nPryderon am wasanaethau gofal sylfaenol yn y dyfodol\nMae Angela Burns o'r Blaid Geidwadol yn nodi pryderon parhaus Cymdeithas Feddygol Prydain Cymru ynghylch cynaliadwyedd gwasanaethau gofal sylfaenol yn y dyfodol a chyhoeddi map gwres diweddaraf practisau meddygon teulu Cymru.\nCyhoeddwyd am 17:10 6 Tach 201917:10 6 Tach 2019\n119,000 o gleifion yng Nghymru o dan ofal practisau meddygon teulu mewn perygl\nMae Caroline Jones o Blaid Brexit yn gresynu bod dros 119,000 o gleifion yng Nghymru o dan ofal practisau meddygon teulu mewn perygl ac yn galw ar Lywodraeth Cymru i sicrhau bod gofal sylfaenol yn cael ei ariannu'n ddigonol drwy dderbyn o leiaf 10 y cant o gyllideb gyfan y GIG.\nCyhoeddwyd am 16:56 6 Tach 201916:56 6 Tach 2019\nMynediad i wasanaethau iechyd\nMae Plaid Cymru wedi dewis rhannu ei awr o gyflwyno dadl i ddwy ddadl 30 munud.\nMae'r cyntaf yn ymwneud â mynediad i wasanaethau iechyd.\nMae Helen Mary Jones yn cynnig bod Cynulliad Cenedlaethol Cymru:\nCyhoeddwyd am 16:46 6 Tach 201916:46 6 Tach 2019\nGohirio'r cyfarfod: 'sŵn chwibanu'\nMae'r cyfarfod llawn wedi'i ohirio am o leiaf 5 munud oherwydd yr hyn y mae'r dirprwy lywydd Ann Jones yn ei alw yn "sŵn chwibanu" yn y Siambr.\nCyhoeddwyd am 16:40 6 Tach 201916:40 6 Tach 2019\nMae Julie Morgan, Dirpwy Weinidog Iechyd a Gwasnaethau Cymdeithasol, yn dweud bod Llywodraeth Cymru "wedi'u hymrwymo i sicrhau hyfforddiant llawn ar gyfer pob aelod o staff y GIG er mwyn sicrhau bod pobl sydd ag anableddau dysgu yn derbyn gofal o ansawdd uchel sy'n addas i'w gofynion", ac maent yn dweud bydd hyfforddiant sy'n creu ymwybyddiaeth o anabledd dysgu yn orfodol i fyrddau iechyd.\nCyhoeddwyd am 16:12 6 Tach 201916:12 6 Tach 2019\nNifer o nyrsys arbenigol wedi'u hyfforddi\nMae teulu Paul Ridd wedi galw am weithredu ers i gwest nodi bod esgeulustod wedi cyfrannu at ei farwolaeth yn 2009.\nCafodd hyfforddiant gorfodol ar gyfer gweithwyr iechyd cymdeithasol yn Lloegr ei gyhoeddi ddydd Mawrth - yn dilyn marwolaeth Oliver McGowan 18 oedd yn awtistig.\nYn 2013 dywedodd crwner bod Mr Ridd, 53 oed o Faglan ger Port Talbot, wedi marw o achosion naturiol wedi esgeulustod yn Ysbyty Treforys Abertawe.\nAr y pryd dywedodd y bwrdd iechyd lleol bod ansawdd eu gofal iechyd wedi gwella.\nErs 2014 mae'r sefydliad a gafodd ei enwi ar ôl Mr Ridd wedi helpu i hyfforddi 1,000 o "bencampwyr" yn y gwasanaeth iechyd i weithio fel nyrsys sy'n arbenigo ar anabledd dysgu.\nCyhoeddwyd am 16:08 6 Tach 201916:08 6 Tach 2019\nDelio â'r 'anghyfartaleddau sy'n wynebu pobl sydd ag awtisitiaeth ac anabledd dysgu'\nYr eitem nesaf yw dadl ar ddeiseb P-05-854 - Gwneud hyfforddiant Anabledd Dysgu yn orfodol ar gyfer staff ysbytai.\nMae cadeirydd y Pwyllgor Deisebau,Janet Finch-Saunders (Aberconwy), yn cyflwyno deiseb ag arni 5,650 o enwau gan Sefydliad Paul Ridd sy'n dweud y gallai hyfforddiant gorfodol yng Nghymru "ddelio â'r anghyfartaleddau iechyd anferth sy'n wynebu pobl sydd ag awtistiaeth ac anabledd dysgu".\nCyhoeddwyd am 16:07 6 Tach 201916:07 6 Tach 2019\nTargedau i leihau 90% ar amlder hepatitis feirysol 90%\nMae'r Gweinidog Iechyd Vaughan Gething yn ymateb i'r adroddiad ar ran Llywodraeth Cymru.\nMae'r holl argymhellion wedi'u cymeradwyo, neu eu cymeradwyo mewn egwyddor.\nMae Llywodraeth Cymru wedi ymrwymo i agenda Sefydliad Iechyd y Byd ar gyfer dileu hepatitis B a C, sy'n cynnwys targedau i leihau 90% ar amlder hepatitis feirysol 90% ac i leihau 65% ar farwolaeth oherwydd hepatitis B a C erbyn 2030.\nMae'n bosib gweld yr ymateb ysgrifenedig yma.\nCyhoeddwyd am 15:47 6 Tach 201915:47 6 Tach 2019\n12,000 o drigolion Cymru nad ydynt yn gwybod bod ganddynt hepatitis C\nAmcangyfrifir bod 12,000 o drigolion Cymru nad ydynt yn gwybod bod ganddynt hepatitis C neu nad ydynt yn ymgysylltu â gwasanaethau ar gyfer triniaeth.\nCyhoeddwyd am 15:38 6 Tach 201915:38 6 Tach 2019\nCreu strategaeth ddileu genedlaethol, gynhwysfawr ar gyfer Hepatitis C\nMae Helen Mary Jones sy'n siarad ar ran Cadeirydd y Pwyllgor, Dai Lloyd, yn cyflwyno'r adroddiad sydd â phedwar argymhelliad.\nArgymhelliad 1 yw bod Llywodraeth Cymru yn "creu strategaeth ddileu genedlaethol, gynhwysfawr ar gyfer Hepatitis C. Dylai’r strategaeth honno gynnwys targedau uchelgeisiol clir, a dylai hefyd gynllunio ar gyfer y gweithlu.\n"Dylid darparu cyllid cynaliadwy hyd nes y caiff yr haint ei ddileu. Rhaid gwneud hyn yn ddiymdroi, o gofio y bydd y cynllun presennol yn dod i ben eleni, ac mai dim ond tan 2021 y mae cyllid wedi’i gadarnhau ar gyfer swyddi penodol."\nCyhoeddwyd am 15:34 6 Tach 201915:34 6 Tach 2019\nHepatitis C: Cynnydd tuag at ei ddileu yng Nghymru\nNesaf dadl ar adroddiad y Pwyllgor Iechyd, Gofal Cymdeithasol a Chwaraeon: Hepatitis C: Cynnydd tuag at ei ddileu yng Nghymru.\nCyhoeddwyd am 15:30 6 Tach 201915:30 6 Tach 2019\nCwestiwn Amserol 3: Effaith ymddiswyddiad Alun Cairns?\nGofynnodd Leanne Wood (Rhondda): Pa drafodaethau y mae’r Prif Weinidog wedi’u cael gyda Llywodraeth y DU ar y goblygiadau i Gymru yn dilyn ymddiswyddiad Ysgrifennydd Gwladol Cymru?\nAtebodd y Gwenidog Cyllid Rebecca Evans: "Ry'n ni ddim wedi cael y fath drafodaethau".\nMae Leanne Wood yn dweud petai Alun Cairns yn gwybod am ran cyn-gydweithiwr yn dymchwel achos treisio bod yn "rhaid iddo beidio sefyll fel ymgeisydd".\nMae'n gofyn i'r gweinidog a yw hi'n cytuno fod Mr Cairns yn anaddas ar gyfer swydd gyhoeddus.\nDywed Rebecca Evans ei bod hi'n cytuno â Jeremy Corbyn bod angen holi am "hawl foesol" Alun Cairns i sefyll.\nYchwanegodd Paul Davies AC, arweinydd Ceidwadwyr Cymru, bod Alun Cairns yn iawn i ymddswyddo ond bod e'n cydymdeimlo gyda'r dioddefwr.


Ysgolion - Sgiliau\nSgiliau yn yr Ysgolion\nAmser Digyswllt Athrawon\nMae Sgiliau yn darparu amser CPA mewn ffurf o wersi Addysg Gorfforol i Ysgolion Cynradd. Mae ymchwil wedi darganfod bod gweithgaredd safonol ym maes Addysg Gorfforol yn gallu dylanwadu ar ddatblygiad meddyliol ac academaidd plentyn. Gall cynllunio gwersi CPA bod yn ben tost ond ein bwriad yw i gynorthwyo ysgolion i godi safonau yn y dosbarth trwy darparu a chynnal gwersi Addysg Gorfforol o’r radd flaenaf.\nDyma modd effeithiol o sicrhau Addysg Gorfforol safonol i’r disgyblion heb y gost o gyflogi athro llawn amser. Byddem yn sicrhau bod yr un aelod o staff ar gael i’r ysgol trwy gydol y flwyddyn gan gynnig cysondeb mewn gwasanaeth. Cysylltwch i drefnu sesiwn blasu yn ogystal â thrafod eich anghenion. Mae gan ein staff trwyddedig tystysgrifau cymorth cyntaf yn ogystal â thystysgrif Diogelwch Plant (DBS).\nHyderwn y medrwn gynnig gwell gwasanaeth a phris cystadleuol. Gall Sgiliau gynnig hanner diwrnod, diwrnod llawn o Addysg Gorfforol, gweithgareddau penodol neu sesiynnau aml-sgiliau. Cysylltwch i drafod eich gofynion.\nBeth am ddatblygu sgiliau addysgu Addysg Gorfforol eich staff? Rwy’n siwr y cytunwch bod cael syniadau newydd yn werthfawr yn enwedig pan mae’n dod i Addysg Gorfforol. Gall Sgiliau weithio ochr yn ochr a’ch staff yn ystod diwrnod HMS neu min-nos gyda’r nod o fagu hyder a rhannu syniadau newydd i ddatblygu ansawdd Addysg Gorfforol yn eich ysgol. Mi fydd ein sesiynnau hyfforddiant wedi’u cynllunio i gwrdd â’ch gofynion. Cysylltwch am sut gall Sgiliau eich helpu gyda darpariaeth CPA a/neu pecynnau hyfforddiant staff.


> Ffotograffiaeth a Lles\nDigwyddiad / 29 Ebrill 2021\nAr Ddydd Iau 29 Ebrill am 2 pm, hoffem estyn gwahoddiad cynnes i chi i ymuno â ni ar gyfer y nesaf yn ein cyfres o drafodaethau ar-lein, Ffotograffiaeth a Lles. Derbynnir yn eang bod mwynhau’r celfyddydau a chyfranogi ynddynt yn gallu gwella lles corfforol a meddyliol person yn ddramatig, a mwy felly yn y flwyddyn ddiwethaf pan mae llawer o unigolion wedi troi at weithgareddau creadigol i ymdopi â’r pandemig Covid-19.\nBydd Mary Farmilant yn ymuno â ni ar y diwrnod i gyflwyno ei chyfres ‘See You on the Other Side’, ac yn dilyn hynny bydd Suzie Larke yn trafod â’r seicolegydd cwnsela Dr Annie Beyer, am ei phrosiect diweddaraf ‘Unseen’. Byddwch hefyd yn clywed am brosiect Art by Post Southbank Llundain sy’n dod â gweithgareddau celfyddyd weledol a barddoniaeth yn rhad ac am ddim i’r bobl sy’n fwyaf ynysig oherwydd y mesurau cadw pellter cymdeithasol presennol.\nMae Mary Farmilant yn artist gweledol wedi ei seilio yn Chicago sy’n gweithio mewn ffotograffiaeth, fideo a sain ac a dderbyniodd ei gradd mewn nyrsio cyn troi at ffotograffiaeth. Mae ‘See You on the Other Side’ yn ymdrin â phrofiadau emosiynol a llafar cymhleth ar ôl iddi dderbyn diagnosis salwch sy’n bygwth ei bywyd.\nMae Suzie Larke yn artist gweledol a ffotograffydd sydd wedi ei seilio yng Nghaerdydd, DU. Mae ei gwaith personol yn defnyddio ffotograffiaeth gysyniadol i archwilio themâu hunaniaeth, emosiwn, a’r cyflwr dynol. Yn ‘Unseen’, mae hi’n defnyddio agwedd gydweithredol tuag at ffotograffiaeth i ddangos profiadau gwahanol unigolion o amrywiol gefndiroedd sy’n cael trafferthion gyda’u lles meddyliol.\nNodwch os gwelwch yn dda y bydd y digwyddiad hwn ar Zoom. Os oes gennych unrhyw ofynion er mwyn gallu bod yn rhan o’r digwyddiad, anfonwch e-bost at alex@ffotogallery.org cyn y digwyddiad os gwelwch yn dda, ac fe wnawn ein gorau i helpu.\nArchebu Nawr (Am ddim)


Pryder dros y nifer o blant sy’n dechrau’r ysgol yn cael trafferth â’u lleferydd\nPosted By: diane 413 Views\nDywed athrawon ysgolion cynradd yng Nghymru eu bod yn aml yn gweld plant yn dechrau’r ysgol yn cael trafferth gyda’u lleferydd a’u hiaith, gan achosi iddyn nhw gael eu gadael ar ôl plant eraill.\nDywedodd bron i wyth o bob deg (79%) o athrawon Derbyn yng Nghymru eu bod yn aml yn gweld plant sy’n ymuno â’u hysgol yn cael trafferth siarad mewn brawddegau llawn a nododd dros hanner (57%) yr athrawon fod y plant hyn hefyd yn ei chael hi’n anodd gwneud ffrindiau.\nYn ôl 89% o’r athrawon a gymrodd ran yn yr arolwg, un o’r canlyniadau i blant sy’n dechrau yn y dosbarth Derbyn gyda sgiliau lleferydd ac iaith ohiriedig yw eu bod yn syrthio y tu ôl i blant eraill yn eu dysgu.\nCred Achub y Plant, a gomisiynodd yr ymgynghorwyr ymchwil blaengar, ComRes, i gynnal yr ymchwil, bod lleferydd ac iaith ohiriedig yn un o brif achosion y bwlch cyrhaeddiad rhwng plant sy’n byw mewn tlodi, a’u cyfoedion mwy cyfoethog yng Nghymru.\nPan ofynnwyd i athrawon am effeithiau tlodi ar leferydd ac iaith gynnar plentyn, cytunodd 79% bod tlodi yn gallu cael effaith negyddol.\nCytunodd y mwyafrif llethol (97%) o athrawon y dylai mwy gael ei fuddsoddi mewn gwasanaethau’r blynyddoedd cynnar er mwyn gwella sgiliau lleferydd ac iaith plant sy’n cyrraedd yr ysgol gynradd.\nSgiliau iaith gynnar sy’n gosod y sylfaeni ar gyfer adeiladu ar ddatblygiad, hyder a gallu plentyn i ddysgu.\nMaent hefyd yn cael effaith pellgyrhaeddol ar sgiliau cymdeithasol, y gallu i greu perthynas ac ymddygiad y plentyn.\nMeddai Rob Williams, Cyfarwyddwr Polisi NAHT Cymru: “Rydym yn gwybod bod disgyblion o gefndiroedd difreintiedig yn gallu cyrraedd yr ysgol yn 4 oed, eisoes 40% y tu ôl i’w cyfoedion yn nhermau eu datblygiad.\n“Yn aml mae ein haelodau yn enwi caffaeliad lleferydd ac iaith fel un o’r ardaloedd amlycaf ar gyfer cymorth ychwanegol ac oni bai yr eir i’r afael â’r gwahaniaeth yma yn gynnar gall gael effaith ar allu’r plentyn i gael at y cwricwlwm ehangach ac ar eu cyfleoedd ar gyfer y dyfodol.”\nYchwanegodd Caroline Newman, Llywydd NAHT Cymru a Phennaeth Ysgol Gynradd Gladstone yn Y Barri: “Rydym yn sicr wedi gweld cynnydd sylweddol yn y nifer o’n plant sy’n dechrau yn yr ysgol yn cael trafferth gyda’u lleferydd ac iaith.\n“Mae plant gyda sgiliau iaith gwael dan anfantais yn syth a gall hyn arwain at ymddygiad heriol oherwydd rhwystredigaeth sydd yn arafu datblygiad a dysg ymhellach.\n“Mae dirfawr angen creu ymwybyddiaeth ymysg rhieni ac i’w cynnwys yn addysg eu plant a hefyd ar gyfer hyfforddiant ac arbenigaeth yn y maes blynyddoedd cynnar i roi y cymorth sydd ei angen ar y plant hyn.”\nDangosa gwaith ymchwil Achub y Plant, Barod i Ddarllen, a gyhoeddwyd yn 2015, bod plant sy’n byw yng Nghymru ac mewn tlodi parhaus ddwywaith yn fwy tebygol i sgorio o dan y cyfartaledd mewn profion geirfa yn 5 oed na’u cyfoedion mwy cyfoethog, ac mae’n bosib na fydd y rheiny sy’n cael trafferth tra’n blant bach fyth yn dal i fyny.\nYng Nghymru mae un ym mhob pedwar o blant sy’n cael eu magu mewn tlodi yn gadael yr ysgol gynradd heb fod yn gallu darllen yn dda.\nMae’r elusen yn galw ar Lywodraeth Cymru i ddefnyddio eu Cynllun Drafft 10 Mlynedd ar Gyfer y Gweithlu Blynyddoedd Cynnar, Gofal Plant a Chwarae yng Nghymru, a gyhoeddir yng ngwanwyn 2017, i sicrhau fod pob plentyn a rhieni yn y maes blynyddoedd cynnar gyda mynediad i arbenigaeth ymarferwr â chymhwyster lefel gradd, ynghyd â hyfforddwr ar gyfer y gweithlu ehangach a mwy o gefnogaeth i rieni.\nMeddai Mary Powell-Chandler, Pennaeth Achub y Plant yng Nghymru: “Yng Nghymru mae llawer o waith wedi ei wneud i fynd i’r afael â’r bwlch cyrhaeddiad addysg rhwng plant sy’n byw mewn tlodi a’u cyfoedion mwy cyfoethog.\n“Fodd bynnag, mae’r arolwg yma yn rhoi cipolwg i ni o’r problemau sy’n dechrau ym mlynyddoedd cynnar y plentyn, hyd yn oed cyn iddyn nhw gyrraedd giatiau’r ysgol.\n“Mae tlodi yn niweidio dysg gormod o blant cyn iddynt gamu i mewn i’r ystafell ddosbarth hyd yn oed.\n“Os ydym o ddifrif ynghylch cau’r bwlch cyrhaeddiad a rhoi’r dechreuad gorau bosib i bob plentyn, mae’n rhaid i ni weithredu mwy yn y blynyddoedd cynnar.\n“Drwy gyfrwng ei chynllun gweithlu mae gan Lywodraeth Cymru gyfle pwysig i wella safon y gofal rydym yn gallu ei gynnig i blant ieuengaf Cymru.\n“Mae Achub y Plant eisiau gweld gweithredu cadarn fel y bydd, erbyn diwedd y Cynulliad yma, pob plentyn yng Nghymru gyda’r cyfleoedd a’r gefnogaeth maen nhw eu hangen i ffynnu yn yr ysgol, a thu hwnt.”\nMae darganfyddiadau eraill yr arolwg yn cynnwys:\nMae 85% yn dweud mai un o ganlyniadau dechrau yn y Derbyn gyda sgiliau lleferydd ac iaith gohiriedig yw bod plant yn ei chael hi’n anodd i fynegi eu meddyliau neu eu syniadau. Mae 84% o athrawon yn dweud yr un peth o ran plant yn ei chael hi’n anodd i ddysgu sut i ddarllen.\nDywedodd tri chwarter (75%) o’r athrawon a holwyd mai un o ganlyniadau dechrau yn y dosbarth Derbyn gyda sgiliau lleferydd ac iaith gohiriedig ydi fod y plant yn ei chael hi’n anodd canolbwyntio yn yr ystafell ddosbarth.\nDywedodd 70% o athrawon eu bod ran amlaf yn gweld plant yn eu dosbarth yn ei chael hi’n anodd deall cyfarwyddiadau syml pan eu bod yn ymuno â’r Dosbarth Derbyn am y tro cyntaf.\nDywedodd dau draean (66%) mai canlyniad arall i blant sy’n dechrau yn y dosbarth Derbyn gyda sgiliau lleferydd ac iaith gohiriedig yw eu bod yn ei chael hi’n anodd dilyn nifer o weithgareddau sydd wedi eu gosod iddynt.\nDywedodd dros hanner yr athrawon(52%) mai canlyniad i blant sy’n dechrau’r ysgol yn y dosbarth Derbyn gyda sgiliau lleferydd ac iaith gohiriedig yw eu bod yn llai tebygol o fwynhau yn yr ysgol.\nEin perthynas â’n hiaith yn ysbrydoli cyfrol o straeon byrion gan Lleucu Roberts\nSiopau Oxfam yng Nghymru yn codi bron i £2 filiwn ar gyfer gwaith sy’n achub bywydau o gwmpas y byd\nTachwedd 10, 2016 diane Sylwadau wedi eu Diffodd ar Siopau Oxfam yng Nghymru yn codi bron i £2 filiwn ar gyfer gwaith sy’n achub bywydau o gwmpas y byd\nChris Coleman i dderbyn anrhydedd arbennig yng Ngwobrau Chwaraeon Cymru\nRhagfyr 5, 2016 diane Sylwadau wedi eu Diffodd ar Chris Coleman i dderbyn anrhydedd arbennig yng Ngwobrau Chwaraeon Cymru\nSynod Sanctaidd i gadarnhau etholiad Esgob Tyddewi\nTachwedd 17, 2016 diane Sylwadau wedi eu Diffodd ar Synod Sanctaidd i gadarnhau etholiad Esgob Tyddewi


Hafan > Cyllid Gall busnesau yng Nghymru dderbyn ystod o gyllid i gynnal datblygu arweinyddiaeth a rheolaeth o dan y rhaglen Gwella Sgiliau Arweinyddiaeth a Rheolaeth (ELMS).\nMae’r busnesau canlynol yn gymwys;\nsefydliadau sy’n derbyn llai na 50% o gyllid craidd gan arian cyhoeddus\nmae cwmni sy’n derbyn 50% neu fwy o’i gyllid craidd gan arian cyhoeddus ond cafodd hyn ei ennill drwy dendr cystadleuol agored hefyd yn gymwys\nnid yw sefydliadau sy’n derbyn 50% neu fwy o’u cyllid craidd gan arian cyhoeddus yn gymwys i gael cyllid ELMS ond mae’n bosibl eu bod yn gymwys ar gyfer cyllid arweinyddiaeth a rheolaeth arall.\nOs ydych yn ansicr ynglŷn â’ch cymhwyster am gyllid ELMS anfonwch neges e-bost i\nMae cyllid ELMS ar gael ar ffurf;\nRhaglenni hyfforddiant arweinyddiaeth a rheolaeth– mae hyd at 70% o gymhorthdal ar gostau mynychu hyfforddiant ar arweinyddiaeth a rheolaeth wedi’i ddarparu gan 12 darparwr hyfforddiant cymeradwy Llywodraeth Cymru neu 50% o gymhorthdal er mwyn cynnal datblygu arweinyddiaeth a rheolaeth drwy’r Rhaglen Datblygu’r Gweithlu\nMenter Hyfforddi Cymru – rhaglen beilot i hyfforddi hyfforddwyr a mentoriaid\nCronfa Arweinyddiaeth Sector – ar gael ar gyfer Cynghorau Sgiliau Sector er mwyn datblygu arweinyddiaeth a rheolaeth mewn busnesau sy’n benodol i sectorau. Bellach mae’r gronfa wedi’i chau, ond cliciwch yma i weld a yw eich Cyngor Sgiliau Sector wedi gwneud cais llwyddiannus\nAriennir ELMS yn rhannol gan Gronfa Gymdeithasol Ewrop drwy Adran Addysg a Sgiliau Llywodraeth Cymru. Diben y prosiect yw cynnal twf yn economi Cymru drwy wella sgiliau arweinyddiaeth a rheolaeth gweithlu Cymru.\nPam?Mae gan arweinwyr a rheolwyr da y grym i alluogi, gan helpu unigolion a sefydliadau i berfformio a datblygu.\nElwa o DdatblyguDarparwyr HyfforddiantCyfarfod â darparwyr hyfforddiant cymeradwy Llywodraeth Cymru yn eich rhanbarth.\nGwybod am hyfforddiantDigwyddiadauCyflwyniadau arbenigol, rhwydweithio a digwyddiadau eraill am ddim ledled Cymru.\nDigwyddiadau\tSwyddfa Caerdydd


Llyfrgell Owen Phrasebank - atodiad\nGweler atodiad) Ar gyfer pob un o'r pedair ffram yn y model, y mae rhestr gyffredinol yn dilyn o brojectau ymchwil y dylid rhoi ystyriaeth fanwl iddynt.\nCeir manylion pellach am y dosbarthwyr yn Atodiad III.\nRhydd Tegla gopi o'r gwreiddiol a'r cyfieithiad ochr yn ochr yn Y Llenor (gweler ~r Atodiad).\nAtodiad helaeth i'r Palas, gyda Siambr Gyngor ac ystafelloedd ymwisgo, a phwll nofio a baddonau sauna ac felly ymlaen?\nCyhoeddwyd CADWYN a gynhwysai atodiad cenedlaethol CGGC ynghyd a nifer o atodiadau eraill.\nY mae nifer o brosiectau yn ymwneud â hyrwyddo darllen yn y Gymraeg ar waith, sef atodiad ieuenctid i Bapur y Cwm, sef y papur bro lleol, wedi ei gynhyrchu gan blant a phobl ifainc y Cwm.\nAc yna'r gair cwta hwnnw, yr atodiad ysgeler yna fel petai, am 'waed'.\nHERALD", ac yn aml fel atodiad "Ruabon Case%, canys yr oedd gan y golygydd eithaf deall o apel achosion cyfreithiol at y dyrfa ac yn Rhiwabon yr eisteddai'r ustusiaid.\nMi fydd plant yn siwr o hoffi'r atodiad yng nghefn y llyfr - sef map "go iawn" o'r byd yn dangos Cymru a Chanolbarth America.\nAseiniadau yn Gymraeg Dylai'r sawl sydd yn derbyn yr Atodiad Cymhelliant i ddysgu yn Gymraeg wneud cyfran sylweddol o'r gwaith yn Gymraeg gan gynnwys o leiaf:


Byw’n wyrdd(ach) yng ngogledd Ceredigion – BroAber360\nByw’n wyrdd(ach) yng ngogledd Ceredigion\nHoli Mari Elin am fyw’n wyrddach yng ngogledd Ceredigion wedi lansiad ei llyfr newydd.\nNos Iau, lansiwyd llyfr, Gwyrddach, gan yr awdures o Flaencaron, Mari Elin, yn Aberystwyth. Llyfr o gynghorion a gwybodaeth ynghylch sut i fyw yn ddiwastraff ac yn ddiblastig yw e, gyda phwyslais ar addasu bywyd bob dydd.\nFe wnaeth Bro360 holi Mari Elin am fyw yn wyrddach yng ngogledd Ceredigion.\nPa mor hawdd, neu anodd, yw byw’n wyrdd(ach) yng ngogledd Ceredigion?\nME: Dwi’n meddwl bod rhywbeth am fyw yng nghanol cefn gwlad yn siwtio ffordd o fyw gwyrddach…. yn enwedig os ti’n ddigon ffodus i fod â gardd neu ddarn o dir i allu tyfu bwyd dy hun! Mae pethau fel siopa bwyd yn gallu bod yn anodd ar adegau – anaml iawn y bydda i’n gallu gwneud yn hollol ddiwastraff a diblastig.\nEr hynny, mae pethau’n dechrau gwella yma yn Aberystwyth; mae ffrwythau a llysiau lleol (pan yn bosib) ac organig ar gael mewn siopau fe Treehouse, Maeth y Meysydd, Medina a chigydd Morgans, a siopau bara, cig a physgod ffres gyda ni, yn ogystal â’r Farchnad Ffermwyr ddwywaith y mis. Mae Treehouse hefyd yn dechrau adran ddiwastraff lan stâr, lle mae modd i chi fynd â’ch bagiau neu’ch jariau eich hun i’w llenwi gan wneud i ffwrdd â phecynnu plastig diangen, ac wrth gwrs mae Treehouse 2 yn siop wych ar gyfer nwyddau diwastraff ar gyfer y corff a’r cartref.\nYmhellach oddi wrth Aberystwyth hefyd, mae siopau bach annibynnol gwych yn cynnig cynnyrch ffres a nwyddau diwastraff; llefydd fel siop a chaffi cymunedol Cletwr yn Nhre’r Ddol, Siop y Bont ym Mhontrhydfendigaid a Watson & Pratt’s yn Llambed i enwi ond ambell un.\nA wyt ti’n gweld potensial i ymwybyddiaeth o ffyrdd o fyw gwyrddach dreiddio trwy’r gymdeithas yn y rhan hon o Gymru, a dod yn beth normal?\nME: Yn bendant! Ond dw’i yn meddwl ei bod hi’n beth pwysig iawn torri’r stereoteip yma fod ffordd o fyw werdd yn rhywbeth eithafol, ac yn gyfystyr â byw mewn pabell mewn coedwig lle mae pawb yn tyfu’u gwallt yn hir a neb yn ymolchi!\nRy’n ni gyd yn rhannu’r un ddaear, boed ni yng Ngheredigion neu’r Amazon, ac mae gan bob un ohonom ni ein rhan fach i’w chwarae wrth ei diogelu. Mae gallu byw ychydig yn wyrddach a llai gwastraffus yn dod yn haws ac yn haws, a beth dw’i yn gweld fel peth calonogol iawn yw bod y genhedlaeth iau yn cael eu magu i feddwl bod defnyddio bagiau siopa, cwpanau coffi a photeli dŵr ailddenfyddiadwy yn hollol normal.\nBeth gall pobl yr ardal hon ei wneud i ddechrau byw’n wyrddach?\nME: Wel, i ddwyn geiriau Dewi Sant… “gwnewch y pethau bychain”. Pethau mor syml â chario potel ddŵr i’w hail-lenwi, defnyddio bagiau siopa a chwpanau ailddefnyddadwy ac edrych ar ffyrdd eraill, mwy naturiol, o lanhau’r tŷ er enghraifft. Mae pob math o newidiadau bach allwn ni gyd eu gwneud yn ein bywyd bob dydd, ac mae newid bach yn arwain at newid mawr.\nClywodd cynulleidfa niferus am sut y bu iddi ysgrifennu’r llyfr, a wnaeth ddechrau gyda ei blog, Gwyrddach. Cafodd hi ei holi ar y noson gan yr arlunydd o Aberystwyth, Efa Lois, a dangoswyd hefyd ffilm Mari Huws, Arctig: Môr o Blastig, am y gwastraff sy’n cyrraedd glannau mwyaf anghysbell y byd.\nCyhoeddir Gwyrddach gan Wasg y Bwthyn.


Sesiwn Blasu Wyllt Grefft\nYmunwch â ni am brofiad wyllt grefft tair awr lle byddwch chi'n dysgu amdan clymau, creu lloches, cyrchu pren a thanwydd, cynnau tân gan ddefnyddio gwahanol ddulliau a chreff cyllell syml! Sgroliwch i lawr i ddysgu mwy ac i archebu'n hawdd ar-lein.Gweithgaredd perffaith ar gyfer ffrindiau, teuluoedd neu grwpiau bach. Dechreuwn trwy edrych ar y gwahanol fathau o lochesi a sut i ddewis y rhai mwyaf addas ac yna ymarfer clymu clymau cyn codi lloches. Yna byddwn yn trafod cyfraith cyllyll a'u defnydd cyn dechrau paratoi'r offer a'r deunyddiau sydd eu hangen i gwblhau ein lloches a chynnal tân!\nHafan - Cyrsiau - Profiad Wyllt Grefft\nTeuluoedd, ffrindiau a grwpiau bychain\nDysgu am lloches, cynnal tan ac sgiliau gwersylla\nDechrau: 16 Jul 2021 - ( 1 diwrnod )\nDechrau: 30 Jul 2021 - ( 1 diwrnod )\nCefais fy hun a'm dau fachgen brofiad anhygoel ac roedd y profiad yn wych, fy ieuengaf yn 7 oed ac fe ymgysylltodd yn llwyr ag ef a dod â phethau i lawr i'w lefel. Byddwn yn bendant yn archebu rhywbeth arall gyda Steve yn y dyfodol wrth i ni i gyd yn awyddus i ddysgu mwy. Ni allwn ddiolch yn digon i Steve am ddiwrnod allan gwych!"\nRoedd Steve yn wych o rhan gwybodaeth, cyfeillgarwch ac roeddem yn derbyn gofal go iawn. Mwynheais fy hun a fy nwy ferch y diwrnod yn aruthrol. Eisiau dod yn ôl eto a gwneud mwy, dysgu mwy ac adeiladu ar yr hyn a wnaethom heddiw. Lleoliad gwych a diwrnod wedi trefnu yn dda iawn. Argymell yn fawr.\nRoedd hwn yn fore hollol hwyliog i'n teulu o bedwar. Cawsom brofiad cymysg o'r awyr agored a gwnaeth Stephen i ni i gyd deimlo'n gymwys. Mae'n athro amyneddgar a chymwynasgar. Roedd yn hyfryd dysgu ychydig am gefndir stephen hefyd.


Llyfrgell Owen Phrasebank - lleiaf\nRoedd heddiw wedi bod yn siomedig iawn, a dweud y lleiaf.\nYr oedd yr ohebiaeth yn ddadlennol, a dweud y lleiaf.\nMae'n ddiddorol, a dweud y lleiaf, cael cwmni un sydd a barn bendant a diwyro am garcharau a charcharu.\nYno goruwch y dyfnderoedd mawr daliodd y rhai lleiaf un.\nDoedd ganddo ddim y syniad lleiaf sut i drin heclwyr.\nAethom draw at y twr lleiaf ar y chwith i gael hoe a phaned.\nMae'r dosbarth lleiaf yn 35 a'r mwyaf tua 42.\nond unwaith eto mae'r dewis o haneri yn ddadleuol a dweud y lleiaf.\nYr oedd hefyd yn awdurdod ar ddiod ei fro, a chofiai'r manylion lleiaf ynglŷn â hi a'r rhywogaethau neilltuol o afalau y gwasgwsid hi ohonynt.\nMae'r ystum ei hyn yn symbolaidd, a dweud y lleiaf, a byddai'n anodd dod o hyd i swydd lai gogoneddus.\nAc i fod yn hollol onest, faint ohonom ni'r 'werin' gyfoorddus, hunan gyfiawn sydd a'r syniad lleiaf o achosion y streic andwyol hon?\n'Roedd y pethau lleiaf yn ddigon i droi'r drol yn aml.\nY newyddion drwg i'r rhai hynny sy'n trio cadw llygaid ar eu siap ydi mai yn y siocled drutaf y mae'r lleiaf o galori%au achos bod ynddyn nhw fwy o gacoa a llai o siwgwr.\nY newyddion hwyrnos yw'r rhan lleiaf boddhaol o'r gwasanaethau newydd.\nYr oedd cyhoeddi yr adeg honno yn fenter gostus gydag ymateb y bobl fel arfer yn llugoer a dweud y lleiaf.


Trosi 1 troy owns o arian I Ewro\nData cyfraddau cyfnewid y Cenhedloedd Unedig ar 06/08/2020 03:36\n1 troy owns o arian I Ewro trosi. 1 troy owns o arian pris yn Ewro heddiw ar y farchnad cyfnewid arian cyfred.\n1 = 22.71 Ewro\nTrosi 1 troy owns o arian i Ewro ar y gyfradd gyfredol ar gyfartaledd. Mae gan y gyfradd cyfnewid arian cyfred werth cyfartalog y dydd. Cyfnewid arian mewn banciau swyddogol a banciau ar-lein. 1 1 troy owns o arian yw 22.71 Ewro. Cyfradd 1 troy owns o arian yn codi ers ddoe. Mae 1 troy owns o arian yn costio heddiw 22.71 Ewro.\nCyfradd cyfnewid 1 troy owns o arian I Ewro\nDri mis yn ôl, gellid prynu 1 troy owns o arian ar gyfer 13.86 Ewro. Dair blynedd yn ôl, gellid prynu 1 troy owns o arian ar gyfer 13.59 Ewro. Bum mlynedd yn ôl, gellid gwerthu 1 troy owns o arian ar gyfer 13.60 Ewro. Mae cyfradd gyfnewid 1 troy owns o arian i Ewro yn gyfleus i'w weld ar y siart. Y newid yn y gyfradd gyfnewid o 1 troy owns o arian i Ewro am yr wythnos yw 13%. Dros y flwyddyn, newidiodd 1 troy owns o arian i Ewro cyfradd cyfnewid gan 49.88%.\nCyfradd cyfnewid 1 troy owns o arian (XAG) I Ewro (EUR) Yn byw ar farchnad cyfnewid Forex\nTrawsnewidydd arian cyfred 1 troy owns o arian Ewro\n1 troy owns o arian (XAG) I Ewro (EUR)\n1 1 troy owns o arian 22.71 Ewro\n5 1 troy owns o arian 113.53 Ewro\n10 1 troy owns o arian 227.06 Ewro\n25 1 troy owns o arian 567.66 Ewro\n50 1 troy owns o arian 1 135.31 Ewro\n100 1 troy owns o arian 2 270.62 Ewro\n250 1 troy owns o arian 5 676.55 Ewro\n500 1 troy owns o arian 11 353.11 Ewro\nHeddiw, gellir cyfnewid 227.06 Ewro am 10 1 troy owns o arian. Os oes gennych 25 1 troy owns o arian, yna yn Awstria gallwch brynu 567.66 Ewro. Os oes gennych 1 135.31 Ewro, yna yn Awstria gellir eu gwerthu am 50 1 troy owns o arian. Trawsnewidydd arian heddiw yn rhoi 2 270.62 Ewro ar gyfer 100 1 troy owns o arian. Gallwch brynu 5 676.55 Ewro ar gyfer 250 1 troy owns o arian . Gallwch gyfnewid 11 353.11 Ewro am 500 1 troy owns o arian .\n1 troy owns o arian I Ewro Cyfradd cyfnewid\n1 troy owns o arian I Ewro heddiw yn 06 Awst 2020\n02.08.2020 20.787948 -\n01.08.2020 20.787948 0.694343 ↑\nHeddiw 500 XAG = 22.656771 EUR. 1 troy owns o arian i Ewro ar 5 Awst 2020 - 22.024556 Ewro. 3 Awst 2020, 1 1 troy owns o arian costau 20.600536 Ewro. 2 Awst 2020, 1 1 troy owns o arian = 20.787948 Ewro. Roedd y gyfradd gyfnewid leiaf 1 troy owns o arian i Ewro yn ar 03.08.2020.\n1 troy owns o arian I Ewro Hanes y gyfradd gyfnewid\n1 troy owns o arian a Ewro symbolau a gwledydd arian


Cyflwyno protocol dŵr yn garreg filltir i ddatganoli – Golwg360\nCyflwyno protocol dŵr yn garreg filltir i ddatganoli\n16 Tachwedd 2017 am 07:53 Diweddarwyd am 12:07\nMae protocol yn cael ei gyflwyno yng Nghymru heddiw sy’n golygu na fydd modd bellach i Lywodraeth Prydain ymyrryd mewn materion sy’n ymwneud â dŵr Cymru.\nAr hyn o bryd, mae gan Ysgrifennydd Amgylchedd San Steffan, Michael Gove yr hawl i ymyrryd er mwyn diddymu deddfwriaeth y Cynulliad neu i gyfyngu ar weithgarwch y Cynulliad pe bai’n debygol o gael “effaith negyddol ar adnoddau, cyflenwadau neu ansawdd dŵr yn Lloegr”.\nOnd does gan Lywodraeth Cymru ddim hawl i wneud hynny o safbwynt Lloegr.\nBydd y protocol newydd yn dileu’r drefn honno y flwyddyn nesaf, gan arwain at fwy o gydweithio o’r naill ochr a’r llall, a llai o effaith negyddol ar ei gilydd trwy eu gweithredoedd.\nBydd y Cynulliad a Llywodraeth Prydain yn cytuno ar y protocol cyn y bydd yn dod i rym.\nAr drothwy lansio’r protocol, dywedodd Ysgrifennydd y Cabinet dros Ynni, Cynllunio a Materion Gwledig, Lesley Griffiths: “Mae cyflwyno’r protocol hwn yn mynd i’r afael â’r anghydbwysedd yn y setliad datganoli a allai, yn ymarferol, olygu bod Gweinidogion Llywodraeth y Deyrnas Unedig yn ymyrryd mewn materion sy’n gyfrifoldeb Llywodraeth Cymru.\n“Dw i’n falch o’r ffordd adeiladol a phositif y mae’r ddwy weinyddiaeth wedi mynd i’r afael â drafftio a gweithredu cytundeb sy’n golygu bod defnyddwyr dŵr ar y ddwy ochr i’r ffin yn cael eu diogelu, sy’n bwysig iawn.”


Y Ffotomarathon rithiol yn creu arddangosfa go iawn – BroAber360\nY Ffotomarathon rithiol yn creu arddangosfa go iawn\n400 o luniau i’w gweld yn y Llyfrgell Genedlaethol\nCynhaliwyd ffotomarathon flynyddol Aberystwyth yn ddiweddar ac unwaith eto, fel digwyddiad rhithiol. Ond wnaeth hynny ddim rhwystro dros 60 o gystadleuwyr rhag cystadlu ac ymateb i’r her o dynnu chwe llun ar chwe thema mewn chwe awr.\nMae pawb sy’n cystadlu yn mwynhau’r her ac yn awyddus i ennill un o’r pedwar categori neu cael eu dewis fel enillydd y thema orau, ond eleni mae bonws ychwanegol gan fod yr holl ddelweddau a gyflwynwyd yn cael eu harddangos yng ngofod gwych Oriel Gregynog, yn y Llyfrgell Genedlaethol.\nRoedd pedwar categori – cynradd, uwchradd, agored ac, eleni, mewn partneriaeth â Phrifysgol Aberystwyth, un ar gyfer myfyrwyr presennol y coleg ger y lli. Roedd gwobrau hefyd am y llun gorau ym mhob thema. Y beirniad eleni oedd y ffotograffydd adnabyddus, Marian Delyth, ac roedd ganddi dipyn o her ar ei dwylo,\n“Roeddem i gyd yn gobeithio cyfarfod wyneb yn wyneb eleni ond yn anffodus nid oedd hynny’n bosib. Fodd bynnag, mae ffotograffiaeth yn gyfrwng celf gweledol poblogaidd sy’n hyblyg a hygyrch ac mae hynny eto wedi’i brofi gyda’r delweddau difyr yma.\n“Mae’n wych eu gweld yn cael llwyfan teilwng yma yn ein Llyfrgell Genedlaethol – os cewch chi’r cyfle i fynd mae’n wir werth yr ymdrech.”\nY chwe thema a osodwyd gan y trefnwyr oedd Agos, Gwyrdd, Ble Ydw I, Un Byd, Dau a Gwag.\nEnillwyd y categori oed cynradd gan Isa Bosch o ysgol Comins Coch gyda Gwennan MacDonald yn cael cymeradwyaeth uchel. Enillwyd y categori oed uwchradd am yr ail flwyddyn yn olynol gan Gwion Crampin o Ysgol Gyfun Penweddig gydag Elenor Nicholas, hithau yn gyn enillydd ac Eira MacDonald yn cael cymeradwyaeth uchel.\nEnillwyd y categori agored gan y ffotograffydd Angharad Bache o Aberystwyth, gyda Lowri Gwynne ac Alex Ioannou yn cael eu canmol yn fawr. Enillwyd y categori newydd ar gyfer myfyrwyr Prifysgol Aberystwyth gan Angus Smith.\nRoedd enillydd y categori agored, Angharad Bache, wrth ei bodd gyda’r newyddion,\n“Mae’r ffotomarathon yn dipyn o her ac yn ddisgyblaeth anodd i’w meistroli. Roedd yn hyfryd bod allan yn Aberystwyth yn chwilio am ddelweddau posib fyddai’n gweddu i’r themâu. Yr hyn sydd hyd yn oed yn well gyda’r arddangosfa ffisegol eleni yw y gallwch weld sut yr aeth eraill ati i ddehongli’r themau ac i ffotograffydd mae hynny’n hyfryd ei weld.\n“O ystyried safon y delweddau sydd i’w gweld rwyf yn hynod o falch – edrych ymlaen nawr at y flwyddyn nesaf a’r cyfle i amddiffyn fy nghoron!”\nEnillwyr y themau unigol oedd:\nAgos: Hefin Jones, Gwyrdd: Courtney Evans, Ble ydw i ac Un Byd: Angharad Bache, Dau: Manon Elin a Gwag: Gwennan MacDonald.\nRoedd Marian Delyth yn awyddus hefyd i ganmol lluniau themau y canlynol: Lowri Gwynne, Sean Fitzpatrick, Alex Smith, Alex Ioannou, Gaenor Mai Jones, Harriet McDevitt Smith, Colin Price, Lynne Blanchfield, Wyn Griffith, Martin Leett a Reina Van der Wiel.\nCynhelir y ffotomarathon drwy gefnogaeth Cyngor Tref Aberystwyth ac mae’r Maer, y Cynghorydd Alun Williams yn annog pawb i fynd i weld yr arddangosfa,\n“Mae’n wych bod y ffotomarathon wedi bwrw ymlaen eleni er ei fod ar ffurf ychydig yn wahanol. Ond mae gweld y delweddau’n cael eu harddangos yn un o’n prif orielau cenedlaethol yn brofiad mor wych ac rwy’n amau ei fod yn dipyn o wefr i’r holl gystadleuwyr.\n“Lluniau gwych mewn lleoliad hyfryd – a’r cyfan ar garreg ein drws!”\nYn ôl Catrin M S Davies, un o’r trefnwyr, mae’n hyfryd gweld arddangosfa go iawn unwaith eto,\n“Hoffwn ddiolch i’r Llyfrgell Genedlaethol am eu parodrwydd i weithio gyda ni eleni a darparu lleoliad mor odidog ar gyfer yr arddangosfa. Yr hyn sy’n wych am allu cynnal arddangosfa o’r holl ddelweddau yw y gallwch gymharu sut mae pob cystadleuydd wedi dehongli’r themâu.\n“Roedd yn hyfryd gweld llawer o’n cystadleuwyr arferol yn cymryd rhan eto eleni yn ogystal ag enwau newydd a wnaeth eu marc. Croesi bysedd nawr y byddwn yn cynnal ffotomarathon wyneb yn wyneb unwaith eto y flwyddyn nesaf ac yn gallu gweld pawb.”\nMae’r arddangosfa yn y Llyfrgell Genedlaethol tan ddydd Mercher, 10fed Tachwedd.


Wythnos Rhun - 12-16/7/21 - Rhun ap Iorwerth AS - Plaid Cymru\nHafan / Wythnos Rhun – 12-16/7/21\nWythnos Rhun – 12-16/7/21\nYmatebais i ddiweddariad Covid-19 y Llywodraeth. Ar y cyfan roeddwn yn falch fod y Llywodraeth wedi cytuno efo fy ngalwadau i gadw masgiau yn rhan o’r rheolau. Ond galwais am eglurder ar y mesur fydd Llywodraeth Cymru’n ei ddefnyddio pan ddaw’n amser i gadarnhau’r llacio ar 7fed Awst.\nIsadeiledd Rheoli Ffiniau\nGofynnais i Lywodraeth Cymru am ddatganiad ar frys am y datblygiadau ym mhorthladd Caergybi – rydan ni’n gwybod rŵan bod yr HMRC wedi prynu truck stop Roadking, lle mae pobl yn mynd i fod yn colli eu swyddi – a dw i wedi cael digon ar y diffyg tryloywder a chyfathrebu gan HMRC. Rwy’n clywed o bosib fod Llywodraeth Cymru yn symud eu datblygiad nhw o Barc Cybi i mewn i ddatblygiad Roadking. Mae cymuned Caergybi a phobl Ynys Môn angen gwybod beth sydd yn digwydd ar fyrder.\nGTB – Digidol\nCefais fy ail ethol yn gadeirydd ar y Grŵp Traws Bleidiol ar Ddigidol yng Nghymru. Ail-etholwyd Parc Gwyddoniaeth Menai yn Ysgrifenyddiaeth ar y grŵp a manteisiodd ar y cyfle i lansio AgriTech sef y defnydd o dechnoleg ac arloesedd technolegol i wella effeithlonrwydd ac allbwn prosesau amaethyddol. Hynny yw, cymhwyso technoleg i wella pob elfen o’r prosesau ffermio a thyfu.\nCefais gyfarfod efo’r dirprwy weinidog iechyd meddwl i drafod gweledigaeth Plaid Cymru o sefydlu hybiau iechyd meddwl i bobl ifanc ar draws Cymru. Cawsom hefyd gyfarfod cyntaf y Pwyllgor Iechyd yn y 6ed Senedd yr wythnos hon.\nColli Swyddi RAF y Fali\nSiaradais ar Radio Cymru i drafod fy mhryder o glywed bod 70 o swyddi dan risg o’u colli yn ôl Undeb Unite ar safle’r llu awyr brenhinol yn y Fali.\nByddaf yn ysgrifennu ar frys at Y Weinyddiaeth Amddiffyn am fwy o wybodaeth am eu hymrwymiad nhw i’r staff fyddai’n cael eu heffeithio.\nCefais nifer o gyfarfodydd yn ystod yr wythnos gan gynnwys cyfarfod efo MônCF, Cyfoeth Naturiol Cymru, Cerebral Palsy Cymru, NFU Cymru ac FSB ar fusnesau bach.\nNos Lun arall a sesiwn Facebook Live arall. Sesiwn byrrach yr wythnos hon, ond braf oedd cael dal fyny ag etholwyr unwaith eto’r wythnos hon i drafod materion sy’n codi ynghylch y pandemig neu unrhyw fater arall.\n← Mae cam-drin staff lletygarwch yn “gwbl annerbyniol” – meddai AS Ynys Môn.\nRHUN AP IORWERTH AS YN CAEL EI AIL-ETHOL YN GADEIRYDD Y GRWP TRAWS BLEIDIOL AR DDIGIDOL →


Ystadegau’r Dreth Trafodiadau Tir: Gorffennaf 2019 | LLYW.CYMRU\nYstadegau’r Dreth Trafodiadau Tir: Gorffennaf 2019\nMae'r data’n cynnwys nifer y trafodiadau tir ac eiddo, y dreth a oedd yn ddyledus a gwerth yr eiddo a drethwyd.\nCaiff ein datganiadau misol eu cyhoeddi fel tablau data ar y tudalen hon a data ar gael ar wefan StatsWales.\ndiweddariadau misol yn unig, heb unrhyw sylwebaeth yw ystadegau misol\nmae ystadegau chwarterol yn cynnwys y sylwebaeth ystadegol ddiweddaraf\nmae ystadegau blynyddol yn cyflwyno lefel uwch o fanylder, gan gynnwys dadansoddiad o fewn Cymru a dadansoddiad gan ddefnyddio Mynegai Amddifadedd Lluosog Cymru.\nMae ystadegau misol, chwarterol a blynyddol i'w gweld ar dudalen cyfres y Dreth Trafodiadau Tir.\n, math o ffeil: XLSX, maint ffeil: 375 KB\nDadansoddiad o ddiwygiadau i ystadegau’r Dreth Trafodiadau Tir hyd at Gorffennaf 2019\n, math o ffeil: XLSX, maint ffeil: 471 KB\nYstadegau'r Dreth Trafodiadau Tir: Dadansoddiad manwl o drafodion yn ôl gwerth trafodion\n, math o ffeil: XLSX, maint ffeil: 523 KB


Cymerwch brawf helpwch i ddiogelu Sir y Fflint\nMae pecynnau profi Dyfais Llif Unffordd – un i bob unigolyn cymwys – ar gael i’w casglu o’r mannau casglu lleol a restrir isod.\nNeu gellir eu harchebu ar-lein yma: https://llyw.cymru/cael-profion-llif-unffordd-covid-19-cyflym-os-nad-oes-gennych-symptomau#section-77685\nBydd unrhyw un dros 11 oed sy’n byw, yn gweithio neu’n astudio yn (Sir y Fflint / ardal neu ardaloedd penodol) ac sydd heb symptomau COVID-19 yn gallu cael profion Dyfais Llif Unffordd (LFD) yn rhad ac am ddim.\nMannau casglu ac amserau agor ar gyfer pecynnau hunan-brofion llif unffordd\nNid oes angen apwyntiad, galwch heibio ar adeg sy’n gyfleus i chi.\nSwyddfeydd Sir y Fflint Yn Cysylltu - dydd Llun i ddydd Gwener - 9am i 4.30pm\nBwcle (CH7 2EF)\nCai Connah (CH5 4HA)\nY Fflint (CH6 5BD)\nTreffynnon (CH8 7TD)\nYr Wyddgrug (CH7 1AP)\nLlyfrgell Brychdyn (CH4 0QQ): Llun a Mercher 9am–1pm a 2pm–5pm / Iau 2pm–6pm / Gwener 2pm–5pm / Sadwrn 9am–1pm.\nLlyfrgell Bwcle (CH7 2EF): Llun, Mercher a Gwener 9am–5pm / Mawrth ac Iau 9am–6pm / Sadwrn 9am–1pm.\nLlyfrgell Cei Connah (CH5 4HA): Llun a Mawrth 9am–6pm / Mercher, Iau a Gwener 9am–5pm / Sadwrn 9am–1pm.\nLlyfrgell y Fflint (CH6 5AP): Llun, Mercher a Gwener 9am–5pm / Mawrth ac Iau 9am–6pm / Sadwrn 9am–1pm.\nLlyfrgell Treffynnon (CH8 7UZ): Llun, Mercher, Iau a Gwener 9am–5pm / Mawrth 9am–6pm / Sadwrn 9am–1pm.\nLlyfrgell yr Wyddgrug (CH7 1AP): Llun ac Iau, 9am–6pm / Mawrth, Mercher a Gwener 9am–5pm / Sadwrn 9am–1pm.\nGwasanaeth y Llyfrgell Deithiol – dilynwch y ddolen yma am ddyddiadau ac amseroedd ymweliadau https://www.siryfflint.gov.uk/cy/PDFFiles/Covid-19/LFD-Collection-Points/Aura-Mobile-Library-Schedule-by-Area.pdf\nPafiliwn Jade Jones, y Fflint (CH6 5ER): Sul 1pm–4pm.\nSaltney - Woodwork to Wellness (CH4 8SE), Uned 4 Canolfan Fusnes Saltney – Dydd Llun i ddydd Gwener 10am tan 3pm.\nShotton (CH5 1BX) Eglwys Rivertown, Ffordd Caer y Gorllewin - Llun / Mercher / Gwener – 9am – 12.30pm\nMae profion COVID-19 cyflym ar gael am ddim yn eich fferyllfa nawr. Darganfyddwch a yw fferyllfa yn eich ardal chi yn cynnig y gwasanaeth hwn. https://llyw.cymru/cael-profion-llif-unffordd-covid-19-cyflym-os-nad-oes-gennych-symptomau\nO ddydd Llun 12 Gorffennaf, ni fydd y lleoliadau profi COVID-19 ar Stad Ddiwydiannol Glannau Dyfrdwy a Neuadd Ddinesig, Cei Connah yn cynnig gwasanaeth casglu pecynnau profion llif unffordd. Bydd y safleoedd hyn yn agor ar gyfer profion PCR yn unig o 8am-8pm, saith niwrnod yr wythnos\nNid oes symptomau gan 1 ymhob 3 pherson sydd â coronafeirws ac maen nhw’n cario’r feirws heb wybod, gan beryglu bywydau eu ffrindiau, eu teulu a’u hanwyliaid.\nEr mwyn helpu i atal y lledaeniad anogir pawb (yn Sir y Fflint / yr ardaloedd a enwir uchod) i gael prawf. Y mwyaf o bobl sy’n cymryd y prawf, y gorau y gallwn atal y lledaeniad.\nDim ond pobl sydd heb symptomau a ddylai ddefnyddio profion LFD. Os oes gennych unrhyw un o dri phrif symptom COVID-19:\ntagiad newydd a pharhaus\ncolli neu newid i’ch synnwyr arogli neu flasu\ndylech hunan-ynysu ar unwaith am 10 diwrnod ac archebu prawf PCR ar-lein yn www.gov.uk/get-coronavirus-test neu drwy ffonio 119.\nO ddydd Sadwrn 7 Awst ni fydd angen i oedolion sydd wedi'u brechu'n llawn, plant dan 18 oed na chyfranogwyr treialon brechlyn hunan-ynysu os ydyn nhw'n dod i gyswllt agos â rhywun â’r coronafeirws. Lefel Rhybudd 0 Cwestiynau Cyffredin https://llyw.cymru/lefel-rhybudd-0-cwestiynau-cyffredin\nI ateb cwestiynau eraill sydd gennych edrychwch ar y cwestiynau cyffredin isod:\nMae gennyf symptomau tebyg i ffliew, ddylwn i gael prawf?\nMae pobl bellach yn gallu cael prawf PCR os oes ganddyn nhw symptomau eraill hefyd.\nY symptomau yw:\nSymptomau tebyg i'r ffliw, nad ydynt yn cael eu hachosi gan gyflwr hysbys fel clefyd y gwair, gan gynnwys unrhyw un neu bob un o:\nMyalgia (dolur neu boen yn y cyhyrau);\nCur pen parhaus;\nTrwyn yn rhedeg neu wedi’i flocio;\nDolur gwddf a / neu'n gryg;\nDiffyg anadl neu wichian;\nCyfog, taflu i fyny neu ddolur rhydd\nUnrhyw symptom newydd neu newid mewn symptomau ar ôl prawf negyddol blaenorol.\nGofynnir i breswylwyr ystyried cael prawf os ydyn nhw'n profi unrhyw un o'r symptomau ehangach hyn os ydyn nhw'n symptomau newydd, parhaus a/neu anghyffredin iddyn nhw.\nNid yw'n ofynnol i unigolion sy'n cymryd prawf oherwydd y symptomau ehangach hyn hunan-ynysu tra eu bod yn aros am ganlyniad eu prawf. Mae hyn yn cynnwys plant a disgyblion ysgol a all barhau i fynychu ysgolion a lleoliadau gofal plant wrth iddynt aros am ganlyniad prawf. Fodd bynnag, dylai plant ac oedolion â dolur rhydd a neu chwydu aros i ffwrdd o'r gwaith neu'r ysgol a pheidio â mynychu lleoliadau gofal plant nes eu bod yn rhydd o symptomau am 48 awr hyd yn oed os yw eu prawf Covid-19 yn negyddol.\nI gael mwy o wybodaeth am https://bipbc.gig.cymru/covid-19/profi-olrhain-diogelu/profi-symptomau-ehangach/cwestiynau-cyffredin-am-brofi-symptomau-ehangach/\nPa fathau o brofion fydd yn cael eu defnyddio?\nDefnyddir pecynnau hunan-brofi LFD y gellir eu gwneud gartref.\nGellir gwneud hyn gartref neu yn un o’n canolfannau profi (adlewyrchu ein proses). Mae hyn yn ein cynorthwyo i nodi ac ynysu pobl a allai fod yn lledaenu'r feirws heb wybod. Gellir darllen mwy am brofion llif unffordd yma:\nBeth yw’r gwahaniaeth rhwng prawf LFD a phrawf PCR?\nDylid defnyddio pecynnau profi LFD dim ond os:\nnad oes gennych symptomau COVID-19, yn unig\nDylid trefnu prawf PCR:\ni gadarnhau canlyniad positif prawf llif unffordd\ni gadarnhau os mai COVID-19 yw’r symptomau ehangach\nI gael mwy o wybodaeth am LFT v PCR ewch i:\nI gael mwy o wybodaeth am symptomau ehangach ewch i:\nPam na alla’ i ddefnyddio prawf LFD os oes gen i symptomau?\nDylid defnyddio’r profion pan nad yw unigolyn yn dangos symptomau o Covid, yn unig.\nNi ddylid eu defnyddio yn lle prawf PCR, dan unrhyw amgylchiadau.\nMae hyn oherwydd nad ydynt wedi cael eu dylunio i adnabod Covid pan mae symptomau’n bresennol.\nGellir profi unrhyw un sydd heb symptomau COVID-19.\nMae llawer o bobl sydd heb symptomau yn gwneud profion LFD ddwywaith yr wythnos yn eu cartrefi’n barod, er enghraifft:\npobl sy’n methu â gweithio o gartref\npobl sy’n rhan o gynllun profi’r gweithle.\nOs nad ydych yn un o’r bobl hynny, ac nad oes gennych symptomau, byddem yn eich annog i fynd i un o’r mannau casglu a restrir uchod i gasglu pecyn.\nPam ddylwn i gael fy mhrofi?\nMae profion cyflym, neu brofion llif unffordd, yn ffordd bwysig o ganfod achosion o’r coronafeirws na fyddai wedi dod i’r golwg fel arall.\nNid yw 1 o bob 3 o bobl sydd â’r coronafeirws yn dangos unrhyw symptomau ac felly efallai y byddan nhw’n ei ledaenu heb wybod hynny. Mae profion llif unffordd cyflym yn ein galluogi i ganfod yr achosion hyn a helpu i atal lledaeniad yr haint.\nBeth am bobl sy’n gwneud profion LFD cyflym ddwywaith yr wythnos yn eu cartrefi’n barod?\nGofynnwn i bawb sy’n gwneud profion LFD ddwywaith yr wythnos yn eu cartrefi’n barod i barhau i wneud hynny, ac i gofnodi eu canlyniadau ar unwaith yn syth ar ôl gwneud y prawf.\nA fydd yn ofynnol i bobl gymryd y prawf cyn cael eu gadael i mewn i’w gweithle neu eu lleoliad addysg?\nNa fydd, mae’r profion yn ddewisol. Ni ddylai cyflogwyr na lleoliadau addysg eich atal rhag mynd i’ch gwaith neu’ch lleoliad addysg os nad ydych eisiau cymryd y profion. Fodd bynnag, os oes gennych unrhyw un o symptomau’r coronafeirws, dylech hunan-ynysu ar unwaith ac archebu prawf PCR.\nA fydd pobl yn cael eu talu i gymryd y prawf?\nFaint o amser mae’n ei gymryd i wneud y prawf?\nMae’n cymryd llai na 15 munud i wneud y prawf.\nFaint o amser mae’n ei gymryd i gael y canlyniad?\nMae’r profion yn rhoi canlyniad ichi mewn 30 munud.\nPryd ddylwn i wneud y prawf LFD?\nArgymhellir y dylid cymryd y profion ddwywaith yr wythnos, 3 i 4 diwrnod ar wahân.\nI gael mwy o wybodaeth am sut i gymryd Prawf Llif Unffordd COVID-19 ewch i:\nBeth ddylwn i ei wneud os bydd fy mhrawf LFD yn bositif?\nOs yw canlyniad y prawf yn bositif, dylech gofnodi’ch canlyniad yma: https://www.gov.uk/report-covid19-result, hunan-ynysu ar unwaith am 10 diwrnod ac archebu prawf PCR drwy ffonio 119 neu ar-lein am https://www.gov.uk/get-coronavirus-test.\nOs yw eich prawf PCR yn bositif yna mae'n rhaid parhau i hunan-ynysu am y cyfnod ynysu a nodwyd.\nBydd angen ichi ddilyn y canllawiau Hunan-ynysu sydd ar gael yma:\nBeth ddylwn i ei wneud os bydd fy mhrawf LFD yn negatif?\nOs yw canlyniad y prawf yn negatif, dylech gofnodi’ch canlyniad yma:\nhttps://www.gov.uk/report-covid19-result a chymryd prawf arall mewn 3-4 diwrnod. Fodd bynnag, os byddwch yn datblygu symptomau’r coronafeirws yn ystod y cyfnod hwnnw, dylech archebu prawf PCR ar unwaith drwy ffonio 119, neu ar-lein am https://www.gov.uk/get-coronavirus-test.\nSut ydw i’n cofnodi fy nghanlyniad?\nOs yw eich prawf yn bositif, negatif neu’n annilys dylid cofnodi pob canlyniad ar unwaith gan ddefnyddio’r ddolen isod:\nBeth ddylwn i ei wneud os oes gennyf symptomau’r coronafeirws?\nPeidiwch â gwneud prawf LFD os oes gennych symptomau.\nOs oes gennych unrhyw un o dri phrif symptom COVID-19.\ndylech hunanynysu ar unwaith am 10 diwrnod ac archebu prawf PCR drwy ffonio 119 neu ar-lein am https://www.gov.uk/get-coronavirus-test.\nBydd angen ichi ddilyn y canllawiau Hunan-ynysu sydd ar gael yma: https://llyw.cymru/canllawiau-hunanynysu\nA ddylwn i barhau i ddefnyddio prawf LFD os ydw i wedi cael y brechlyn?\nDylech. Mae'n bwysig bod y rhai sydd wedi cael brechlyn hefyd yn parhau i ddefnyddio'r profion LFD ddwy waith yr wythnos gan y gallant gario'r feirws a'i roi i eraill.\nA ddylwn i barhau i ddefnyddio prawf LFD os ydw i wedi cael COVID-19?\nNi ddylai unrhyw un sydd wedi profi’n bositif am COVID-19 drwy brawf PCR gael ei brofi drwy brawf llif unffordd o fewn cyfnod o 90 o ddiwrnodau o’r adeg y dechreuodd ei salwch neu o adeg ei brawf (os oedd yn asymptomatig).\nAdrodd am ganlyniad prawf llif unffordd COVID-19


Strwythur a Llywodraethiant y Brifysgol Grŵp Gweithredol yr Is-Ganghellor\nYnglŷn â Ni>Strwythur a Llywodraethiant y Brifysgol>Grŵp Gweithredol yr Is-Ganghellor\nGrŵp Gweithredol yr Is-GanghellorCurrently selected\nTîm Arweinyddiaeth Uwch Met Caerdydd\nGrŵp Gweithredol yr Is-Ganghellor (GGIG) yw uwch dîm arweinyddiaeth y Brifysgol ac mae'n cynorthwyo'r Is-Ganghellor i ddarparu arweinyddiaeth strategol ar gyfer yr holl bortffolios Gweithredol. Mae aelodau GGIG yn cynnwys y Llywydd ac Is-Ganghellor, Dirprwy Is-Ganghellor, Dirprwy Is-Ganghellor (Ymgysylltu â Myfyrwyr), Dirprwy Is-Ganghellor (Ymchwil ac Arloesi), Ysgrifennydd y Brifysgol, a Phrif Swyddog (Adnoddau).\nLlywydd Ac Is-Ganghellor| Yr Athro Cara Aitchison\nY Llywydd a'r Is-Ganghellor yw'r aelod uchaf o staff gweithredol yn y Brifysgol, gan weithredu fel y pennaeth academaidd a gweinyddol, gan oruchwylio'r holl weithgareddau sy'n digwydd ym Met Caerdydd.\nMae'r Is-Ganghellor yn atebol i Fwrdd y Llywodraethwyr a HEFCW ac mae hi ei hun yn gyfrifol fel rheolwr llinell ar gyfer aelodau eraill Grŵp Gweithredol yr Is-Ganghellor.\nMae cyfrifoldebau allweddol eraill yn cynnwys:\nEnw da yn allanol\nDarllenwch mwy am yr Is-Ganghellor.\nDirprwy Is-Ganghellor | Yr Athro Rachael Langford\nMae'r Dirprwy Is-Ganghellor yn dirprwyo ar ran yr Is-Ganghellor yn fewnol ac yn allanol yn ôl yr angen. Mae ganddi gyfrifoldeb rheoli llinell uniongyrchol dros Ddeoniaid Ysgolion, gan sicrhau perfformiad uchel ac effeithiolrwydd rheoli adnoddau'r Ysgolion.\nYr Athro Langford yw arweinydd y Brifysgol ar gyfer Ymgysylltu Byd-eang gyda chyfrifoldeb rheoli llinell ar gyfer y Cyfarwyddwr Ymgysylltu Byd-eang, gan sicrhau bod y Brifysgol yn cwrdd ag uchelgeisiau ymgysylltu rhyngwladol y Cynllun Strategol. Mae hi'n gweithio mewn partneriaeth â'r Dirprwy Is-Ganghellor ar gyfer Ymgysylltu â Myfyrwyr i sicrhau gwelliannau yn yr Ysgolion mewn perthynas â dysgu, addysgu ac agweddau cysylltiedig ar y Cynllun Strategol; ac mewn partneriaeth â'r Dirprwy Is-Ganghellor Ymchwil ac Arloesi i sicrhau gwelliannau yn yr Ysgolion mewn perthynas ag ymchwil, arloesi, ac agweddau cysylltiedig ar y Cynllun Strategol ynghyd â chefnogi datblygiad y fenter Academïau Byd-eang.\nMae Rachael wedi bod yn uwch arweinydd mewn prifysgolion ers sawl blwyddyn, ar ôl bod yn aelod o Grŵp yr Is-Ganghellor ym Mhrifysgol Oxford Brookes fel Dirprwy Is-Ganghellor (Recriwtio Byd-eang) a Deon Cyfadran y Dyniaethau a'r Gwyddorau Cymdeithasol, ac yn uwch reolwr ym Mhrifysgol Caerdydd fel cyn Bennaeth yr Ysgol Ieithoedd Modern. Mae hi wedi arwain prosiectau adnewyddu'r cwricwlwm sy'n canolbwyntio ar addysg ddigidol, cyflogadwyedd a chynhwysiant ac mae'n arweinydd profiadol ym maes symudedd myfyrwyr ac astudio rhyngwladol. Mae Rachael hefyd wedi addysgu ac arwain cwricwla cyfrwng Cymraeg. Mae hi wedi cyfarwyddo grwpiau a rhwydweithiau ymchwil yn ei meysydd arbenigedd, ac mae ei hymchwil wedi'i chynnwys mewn cyflwyniadau i holl ymarferion REF (Fframwaith Rhagoriaeth Ymchwil) hyd yma. Mae hi'n rhugl yn Ffrangeg ac yn Gymraeg ac yn parhau i ymchwilio a chyhoeddi yn ei maes.\n• BA, MA Ffrangeg (Prifysgol Rhydychen)\n• PhD Astudiaethau Diwylliannol Ffrangeg (Prifysgol Caergrawnt)\nDirprwy Is-Ganghellor (Ymgysylltu â Myfyrwyr) | Yr Athro Jacqui Boddington\nMae'r Dirprwy Is-Ganghellor (Ymgysylltu â Myfyrwyr) yn gyfrifol am ddull strategol y Brifysgol o ddysgu ac addysgu, addysg uwch yn y coleg, ansawdd academaidd, cyflogadwyedd graddedigion, gwasanaethau llyfrgell a gwybodaeth, a phob agwedd ar gymorth myfyrwyr.\nDechreuodd Jacqui ei rôl fel Dirprwy Is-Ganghellor (Ymgysylltu â Myfyrwyr) yn 2017 ar ôl 16 mlynedd yn gweithio ym maes addysg uwch.\nDechreuodd ei gyrfa fel gohebydd a golygydd cyn newid i arwain gradd newyddiaduraeth mewn amgylchedd addysg bellach, cyn gadael i arwain rhaglen fynediad gwerth £15m a ariennir gan yr Undeb Ewropeaidd ym Mhrifysgol Falmouth a ddyluniwyd i ymestyn cyfle lleol ar gyfer uwch astudiaeth addysg ledled Cernyw.\nYna symudodd Jacqui i arwain y gyfarwyddiaeth Learning Futures ym Mhrifysgol Falmouth, gan gydlynu rhaglen o waith datblygu cwricwlwm i ddarparu ar gyfer yr uno â Choleg Celfyddydau Dartington a chychwyn y portffolio digidol yn Falmouth.\nSymudodd i Brifysgol Middlesex yn 2011 fel Cyfarwyddwr Dysgu, Addysgu a Phrofiad Myfyrwyr lle datblygodd a gweithredodd ddull myfyriwr-ganolog o ddatblygu, dylunio a darparu rhaglenni i sicrhau bod y portffolio yn cefnogi mynediad ac ymgysylltiad myfyrwyr yn effeithiol, gan sicrhau effaith amlwg ar fetrigau allanol.\nBSc Geneteg a Microbioleg (Coleg y Frenhines Mary, Llundain)\nTAR (Prifysgol Plymouth)\nMA Cyfathrebu ar Raddfa Mawr (Prifysgol Caerlŷr)\nDirprwy Is-Ganghellor (Ymchwil ac Arlosesi) | Yr Athro Sheldon Hanton\nMae'r Dirprwy Is-Ganghellor (Ymchwil ac Arloesi) yn gyfrifol am yr holl strategaeth ymchwil ac arloesi yn y Brifysgol gan gynnwys y Fframwaith Rhagoriaeth Ymchwil ac Academïau Byd-eang y Brifysgol. Maent hefyd yn gyfrifol am yr holl ffrydiau cyllido ymchwil ac arloesi, moeseg, y Ganolfan Ryngwladol Dylunio ac Ymchwil (PDR) a'r Academi Ddoethurol ymchwil ôl-raddedig.\nDechreuodd Sheldon ei rôl fel Dirprwy Is-Ganghellor Ymchwil yn 2012, ar ôl bod yn uwch arweinydd yn y brifysgol am nifer o flynyddoedd, gynt yn Gyfarwyddwr Ymchwil y Brifysgol yn ogystal â bod wedi dal Cyfarwyddiaethau Ysgol mewn Ymchwil, Astudiaethau Graddedig a Menter.\nYn athro Seicoleg, mae Sheldon yn parhau i fod yn weithgar mewn ymchwil, yn benodol mewn meysydd fel cystadleuaeth a straen sefydliadol, gwytnwch meddyliol, seicoleg anafiadau ac ymarfer proffesiynol.\nYn ogystal â'r byd academaidd, mae Sheldon wedi cynnal ac yn parhau i ddal sawl swydd olygyddol ryngwladol proffil uchel ac wedi ymgynghori â Thîm Nofio Lloegr mewn gwersylloedd a chystadlaethau hyfforddi rhyngwladol.\nBA (Anrh) Astudiaethau Symudiad Dynol (Prifysgol Metropolitan Leeds)\nMSc Gwyddor Chwaraeon (Prifysgol Loughborough)\nPhD (Prifysgol Loughborough) Archwiliad o bryder cystadleuol buddiannol a gwanychol\nYsgrifennydd y Brifysgol (a Chlerc Bwrdd y Llywodraethwyr) | Christine Fraser\nMae Ysgrifennydd y Brifysgol yn gyfrifol am arwain yr Ysgrifenyddiaeth, sy'n cynnwys llywodraethu a gweithrediadau gweithredol yn y Brifysgol, cydymffurfiaeth, strategaeth a gwasanaethau Cymraeg. Mae hi hefyd yn aelod o Grŵp Gweithredol yr Is-Ganghellor, gan gyfrannu at wneud penderfyniadau gweithredol yn y Brifysgol. Mae ganddi rôl arweiniol ar gyfer yr holl wasanaethau proffesiynol ledled y Brifysgol, a chyfrifoldeb penodol am staff rheoli a gweinyddol ar Gampws Cyncoed trwy'r Rheolwr Adnoddau a Gweithrediadau Ysgol. Ymhlith y blaenoriaethau allweddol ar gyfer ei rôl mae cyflwyno diwylliant o adolygu a gwella parhaus ar draws y Brifysgol, datblygu ac ehangu rôl yr Ysgrifenyddiaeth wrth ddarparu gwasanaethau rhagorol i gydweithwyr a'r corff llywodraethu, a dod â gwasanaethau proffesiynol ynghyd i weithio mewn partneriaeth i ddarparu amcanion strategol Y Brifysgol a gwella cysondeb ac effeithlonrwydd.\nMae Christine hefyd yn gweithredu fel Clerc i Fwrdd y Llywodraethwyr, gan ddarparu cefnogaeth i lywodraethwyr i gyflawni eu cyfrifoldebau a sicrhau bod llywodraethu da ar waith mewn perthynas â phob agwedd ar eu gwaith a'r berthynas â'r Weithrediaeth. Mae hi hefyd yn arwain ar weithredu'r Adolygiad Effeithiolrwydd y Bwrdd diweddar.\nYmunodd Christine â Met Caerdydd fel Ysgrifennydd a Chlerc y Brifysgol i Fwrdd y Llywodraethwyr ym mis Ionawr 2020, ac yn ychwanegol at ei rôl sylweddol mae hefyd wedi bod yn arwain ar ymateb pandemig COVID-19 y Brifysgol.\nYn arweinydd profiadol, ymunodd Christine â'r Brifysgol gyda phrofiad sylweddol o weithredu newid strategol a gweithredol yn y sector cyhoeddus yn ogystal â rhaglenni rheoli newid sefydliadol. Yn y gorffennol, mae hi wedi gweithio yng Nghyngor Cyllido Addysg Uwch Lloegr lle roedd hi'n gyfrifol am bolisi Ehangu Cyfranogiad cenedlaethol ac wedi rheoli rhaglen Aimhigher ar gyfer ysgolion, colegau a phrifysgolion; ac o 2005-2018 roedd yn Rheolwr Cyfadran Gwyddoniaeth ym Mhrifysgol Bryste. Cyn ymuno â Met Caerdydd treuliodd gyfnod byr yn gweithio mewn llywodraeth leol, gan uno dau Gyngor a helpu i gyflwyno model gweithredu newydd yn y Cyngor newydd ei greu. Roedd hi hefyd yn ymddiriedolwr yn Cyfeillion Arboretum Westonbirt.\nMae Christine yn arwain gwaith y Brifysgol ar cydraddoldeb, amrywiaeth a chynwysoldeb a hi yw noddwr Gweithredol ein gwaith ar gydraddoldeb hiliol. Mae hi'n cadeirio nifer o Bwyllgorau - cydraddoldeb, amrywiaeth a chynwysoldeb, Defnydd o'r Gymraeg, Iechyd a Diogelwch - ac amrywiol grwpiau gan gynnwys y Grŵp Cydlynu Dyletswydd Atal, Y Grŵp Newid Diwylliant, a'r grŵp Gwasanaethau Proffesiynol.\nBA Hanes Celf (Prifysgol Calgary)\nMA Astudiaethau Canoloesol (Prifysgol Efrog)\nPrif Swyddog (Adnoddau) | David Llewellyn\nMae'r Prif Swyddog (Adnoddau) yn gyfrifol am faterion sy'n ymwneud ag adnoddau ariannol, dynol, corfforol a masnachol y Brifysgol. Mae'r rheolaeth hon ar adnoddau yn cefnogi strategaeth y Brifysgol ac yn sicrhau cydymffurfiad â gofynion cydymffurfio a rheoliadol.\nMae David hefyd yn aelod o Grŵp Gweithredol yr Is-Gangellorion, yn ogystal â bod ganddo gyfrifoldebau Bwrdd Llywodraethwyr, Pwyllgor, strategol ac arwain.\nMae David wedi gweithio yn y Brifysgol er 1992 pan ymunodd fel Cyfrifydd Ariannol, gan weithio wedyn gyda'r Brifysgol yn y tîm cyllid fel Cyfarwyddwr Cynorthwyol, Dirprwy Gyfarwyddwr, ac yna Cyfarwyddwr Cyllid cyn dechrau ei rôl fel Prif Swyddog (Adnoddau) yn 2020.\nYn ogystal ag ystod eang o brofiad ym maes cyllid ac addysg uwch, mae David wedi gwasanaethu ar fyrddau llawer o sefydliadau fel cyfarwyddwr anweithredol. Mae ganddo set sgiliau amrywiol, gan gynnwys sgiliau rhyngbersonol, strategol a gweithredol.\nBSc Economeg (Prifysgol Caerdydd)


Y gwahaniaeth rhwng diwygiadau o "Sgwrs:Digwyddiadau" - Hedyn\nY gwahaniaeth rhwng diwygiadau o "Digwyddiadau"\nDiwygiad 02:23, 28 Rhagfyr 2011 (dangos côd y dudalen)\nY diwygiad cyfredol, am 14:45, 28 Medi 2017 (dangos côd y dudalen)\nHen dudalen sydd ddim yn cael unrhyw sylw bellach.. angen archifo! --[[Defnyddiwr:Carlmorris|Carlmorris]] ([[Sgwrs Defnyddiwr:Carlmorris|sgwrs]]) 14:45, 28 Medi 2017 (BST)\nLicio'r egwyddor tu ôl y tudalen(nau) yma. Ac mae'r tudalennau Hacio'r Iaith yn dda iawn. Ond ddim wedi cael lot o ddefnydd o'r listings i bostio stwff. Efallai rydyn ni'n adlewyrchu'r gwagle sydd yn bodoli beth bynnag...? --[[Defnyddiwr:Carlmorris|Carlmorris]] 01:22, 28 Rhagfyr 2011 (UTC)\nY diwygiad cyfredol, am 14:45, 28 Medi 2017\nHen dudalen sydd ddim yn cael unrhyw sylw bellach.. angen archifo! --Carlmorris (sgwrs) 14:45, 28 Medi 2017 (BST)\nLicio'r egwyddor tu ôl y tudalen(nau) yma. Ac mae'r tudalennau Hacio'r Iaith yn dda iawn. Ond ddim wedi cael lot o ddefnydd o'r listings i bostio stwff. Efallai rydyn ni'n adlewyrchu'r gwagle sydd yn bodoli beth bynnag...? --Carlmorris 01:22, 28 Rhagfyr 2011 (UTC)\nWedi dod o "https://hedyn.net/index.php?title=Sgwrs:Digwyddiadau&oldid=8221"\nNewidiwyd y dudalen hon ddiwethaf ar 28 Medi 2017, am 14:45.


Earrings with Zirconia F.Hinds Jewellers - Ak3\nI wneud yn siŵr eich mwclis cyfateb eich dillad, yn edrych am ddarnau sy'n dynwared eich neckline. Os ydych yn gwisgo top v-gwddf, baru 'i ag a mwclis dramatig sydd elfennau onglog. I ategu crys gwargaled sgŵp, chwiliwch am mwclis sy'n dalgrynnu. Mae top boatneck edrych orau gyda mwclis hir, hongian. I greu ffasiwn rhagolwg ar gyllideb, ceisiwch siopa am jewelry vintage. Tueddiadau Jewelry yn Gall jewelry cylchol a stylish i'w cael yn aml ar gyfer rhad mewn siopau clustog Fair.Gofalu am jewelry yn un o agweddau mwyaf pwysig o fod yn berchen darnau mân. Gall hyn ymddangos yn anodd iawn, ond gyda'r wybodaeth briodol, mae'n hawdd iawn i gynnal hyd yn oed y gorau o ddarnau. Gwnewch yn siŵr eich bod yn cael gwybodaeth briodol cyn ceisio i lanhau neu sglein ar unrhyw ddarnau. Os ydych yn ystyried prynu jewelry am anwyliaid, dylech yn gyntaf benderfynu os well ganddynt arian, aur neu blatinwm.Dylai Lliwiau fod yn niwtral fel eu bod yn mynd â'r rhan fwyaf o'ch dillad. Nid Darn sy'n anodd ei wisgo mor ddefnyddiol fel un sy'n mynd gyda phopeth. I gorau amddiffyn y buddsoddiad a wnaethoch yn eich brynu jewelry, yn cymryd gofal ohono. Peidiwch â gwisgo pan fyddwch yn gwneud rhywbeth fel glanhau eich tŷ. Os byddwch yn gwneud hyn, y cemegau rydych amlygu eich jewelry gallai niweidio metelau gwerthfawr a cherrig. Mae'n debygol werth y funud y mae'n ei gymryd i symud oddi yno.Peidiwch â phrynu gan werthwyr anhysbys sy'n honni bod y jewelry maent yn cael eu gwerthu am bris disgownt yn cael ei wneud nwyddau ffug o fetelau neu gemau gwerthfawr go iawn, maent yn aml yn mewnforio. Safleoedd fel Etsy gennym ddewis eang o jewelry gwneud â llaw. Gallwch ddod o hyd llawer o unigryw, un o fath ddarnau, ond byddwch yn ofalus. Efallai y bydd rhai gwerthwyr yn defnyddio pendants neu canfyddiadau eraill y gellir eu prynu yn eang mewn swmp neu o siopau crefft.


Cael trafferth talu’ch bil dŵr\nHelp os ydych yn cael trafferth talu'ch bil dŵr\nA ydych yn poeni am fethu â thalu'ch bil dŵr neu fynd i ôl-ddyledion? Er na all eich cyflenwr ddiffodd eich dŵr os byddwch yn methu taliadau, gallant ddefnyddio achos llys i orfodi ad-daliad. Fodd bynnag, mae help ar gael i chi.\nCefnogaeth i dalu'ch bil dŵr\nCymorth ychwanegol yn ystod argyfwng coronafeirws\nOs ydych wedi methu taliadau ar eich bil dŵr\nHelp i dalu'ch bil os oes gennych fesurydd dŵr\nOs ydych yn cael trafferth talu'ch bil, mae pecynnau cymorth y gall eich cwmni dŵr eu cynnig i chi.\nseibiannau talu neu wyliau talu\ncynnig cyngor ar fudd-daliadau a rheoli dyledion, yn enwedig os nad ydych wedi cael trafferthion ariannol o'r blaen\natal ceisiadau llys newydd ar filiau heb eu talu a chamau gorfodi yn ystod y cyfyngiadau coronafeirws cyfredol.\ndarganfod a ydych yn gymwys i gael grantiau elusennol.\nI ddarganfod pa help y gallech ei gael, cysylltwch â'ch cwmni dŵr cyn gynted ag y gallwch - a chyn i chi fethu taliad. Bydd eu manylion cyswllt a mwy o wybodaeth ar eu gwefan ac ar eich bil.\nDarganfyddwch pwy yw’ch cwmni dŵr gan ddefnyddio'ch cod post ar wefan Water UK\nMae gan bob cwmni dŵr ei gynllun ei hun i'ch helpu yn ystod y pandemig. Mae'r rhain yn cynnwys cynlluniau tariff cymdeithasol, gostyngiadau a seibiannau talu.\nOs na allwch adael y tŷ gan eich bod yn hunan-ynysu, bydd cwmnïau dŵr yn cynnig ffyrdd eraill i chi dalu'ch bil.\nNi ddylai asiantaethau gorfodi (beilïaid neu siryfion) ymweld â chi i gasglu unrhyw ôl-ddyledion biliau dŵr yn ystod yr argyfwng coronafeirws.\nFodd bynnag, siaradwch â'ch cyflenwr bob amser cyn gynted ag y gwyddoch fod problem. Bydd hyn yn atal unrhyw daliadau a gollir rhag dod yn ddyledion difrifol yn y dyfodol.\nDarganfyddwch fwy am yr hyn y gall eich cwmni dŵr ei wneud i chi ar wefan MoneySavingExpert\nDarganfyddwch fwy yn ein canllaw ar sut i arbed arian ar filiau dŵr\nMae'n bwysig talu – a pheidio ag anwybyddu – eich bil dŵr.\nNi all eich cwmni dŵr ddiffodd eich cyflenwad dŵr, ond byddant yn cymryd camau os byddwch yn methu taliadau.\nNid yw hi byth yn rhy hwyr i gysylltu â'ch cyflenwr a gofyn am gefnogaeth. Os na wnewch unrhyw beth, mae amryw camau y gallai eich cyflenwr eu cymryd:\nEfallai y byddant yn gofyn i chi gysylltu trwy ysgrifennu atoch neu ffonio.\nByddant yn anfon rhybudd atgoffa atoch, yn eich hysbysu am yr ôl-ddyledion.\nOs anwybyddwch y nodyn atgoffa, byddant yn anfon rhybudd terfynol (fel arfer yn rhoi saith diwrnod i chi dalu).\nOs na all eich cyflenwr gysylltu â chi, byddant yn trosglwyddo'r ddyled i asiantaeth casglu dyledion.\nEfallai y byddant yn ceisio Dyfarniad Llys Sirol (CCJ), sy'n rhoi sawl opsiwn iddynt orfodi ad-daliad o'ch dyled.\nPan fydd gan eich cyflenwr CCJ, gallant anfon beili neu siryf (asiant gorfodi) i'ch cartref i atafaelu nwyddau sy'n hafal i werth y ddyled, ynghyd â ffioedd sy'n cael eu hychwanegu at eich dyled.\nNid yw dyledion dŵr yn cael eu rheoleiddio gan y Ddeddf Credyd Defnyddiwr. Mae hyn yn golygu, os ydych yn derbyn CCJ dros £600, gall eich cyflenwr anfon swyddogion gorfodi'r Uchel Lys yn lle beilïaid cyffredin.\nGall cwmnïau dŵr hefyd wneud cais i’r Adran Gwaith a Phensiynau (DWP) a didynnu taliadau wythnosol o rai o'ch budd-daliadau.\nOs ydych yn gofalu am dri neu fwy o blant, neu os oes rheswm meddygol pam eich bod chi'n defnyddio mwy o ddŵr na'r cyfartaledd, mae help ychwanegol ar gael.\nDarganfyddwch sut i gael help ag ôl-ddyledion dŵr o gronfa ymddiriedolaeth dŵr ar wefan National Debtline\nOs oes gennych fesurydd dŵr a'ch bod ar fudd-daliadau penodol, efallai y byddwch yn gymwys ar gyfer y cynllun WaterSure. Os ydych yn rhan o'r cynllun, mae'ch bil wedi'i gapio ar y bil mesurydd cyfartalog ar gyfer ardal eich cwmni dŵr.\nMae gan Gymru gynllun tebyg o'r enw WaterSure Cymru.\nGwelwch sut gallwch wneud cais ar wefan Dŵr Cymru\nOs ydych wedi methu mwy nag un taliad neu os ydych yn jyglo dyledion eraill, mae'n bwysig eich bod yn eu talu yn y drefn iawn. Mae hyn oherwydd bod rhai yn fwy brys ac mae gan rai benthycwyr fwy o rym nag eraill.\nEr mwyn eich helpu i weithio allan pa rai i'w talu yn gyntaf, gweler ein canllaw ar sut i flaenoriaethu'ch dyledion\nDarganfyddwch fwy am sut mae dyledion yn cael eu casglu pan fyddwch mewn ôl-ddyledion ar wefan StepChange\nAm ragor o wybodaeth am sut i wneud cynllun i dalu'ch dyledion, gwelwch wefan Cyngor ar Bopeth\nEdrychwch ar sut i leihau eich treuliau i'ch helpu i ddal i fyny â'ch taliadau wefan StepChange\nHelp gyda biliau a thaliadau\nHelp os ydych yn cael trafferth clirio taliadau prynu nawr talu wedyn\nHelp os ydych yn cael trafferth i dalu eich bil nwy neu drydan\nHelp os ydych chi'n cael trafferth gyda thaliadau i'r DWP neu CThEM\nTalu arian yn ôl i deulu a ffrindiau\nHelp os ydych yn cael trafferth ad-dalu benthyciad diwrnod cyflog\nHelp os ydych yn cael trafferth talu eich biliau ffôn symudol, teledu neu fand eang\nHelp os ydych yn cael trafferth talu’ch cynhaliaeth plant\nHelp os ydych yn cael trafferth talu Treth Incwm\nHelp os ydych yn cael trafferth talu Treth Cyngor\nSut i leihau cost benthyca ar eich cardiau credyd a chardiau siop